Izaga zirkularra Ardanatzetik 2018-01-31 | Ruta Ardanaz, Navarra (España)- GPS track\nIzaga zirkularra Ardanatzetik 2018-01-31\nDesde Ardanatz (Valle de Itzagaondoa) a las cimas de Itzaga, Ganbella y Santa Agata (senderismo)\nArdanaz-Peña Izaga-Alzorriz (senderismo)\nBisitak 190, kokapena 12\nIzagaondoara gerturatu naiz gaurkoan Izagako haitza edo mendira igotzeko. Ibilbide zirkularra osatzea ederragoa izaten denez pista ezberdinetatik igoera egitea eta bertze alde batetik jaistea lortu izan dut.\nArdanaz herrira gerturatu naiz goizean goiz. Tenperatura baxuak izan arren, eguna ederra izango dela agerikoa da eta segituan paisai eta argi berezietaz goxatzeko beta izango dut.\nArdanaz herriak XVIII. mendearen bukaeran 28 etxe zutik eta pare bat hondaturik zituen eta garaiko datuen arabera 147 lagun bizi ziren bertan. Aberastasun nagusiak mendiko haritzak ziren, uzta nagusiak garia eta garagarrakoak ziren bitartean. Dona Martinen eliza aipatu egiten da. Sebastian de Miñano jaunak 1826. urteko hiztegi geografiko estatistikoan 139 biztanle zenbatzen ditu.\nTeodoro Ochoak 1842. urtean 149 biztanle bizi direla dio eta eskolan 21 haur zeudela aipatu egiten du.\nPascual Madozek herria Ardanaz de Leguin bezala izendatu egiten du. Herritik bost bat kilometrotara, Nafarroako erresuma garaiko gaztelu nagusi baten aurriak direlako omen datorkio izena.\nHerriko elizaren aldamenean kotxea utzi eta San Martin elizaren atarira gerturatuko naiz bertan ibilbidea hasteko. Berant erromaniko eraikina da, kanoi erdiko gangaz estalitako nabe bakarra du eta buru aldea zirkulu erdikoa da. Elizaren gangan XIV. mendeko horma margoak 2002. urtean aurkitu izan ziren. Infernu eta zeruko eskenekin. Arku batean aldiz landa lanekin osaturiko egutegi bat ere agertu zen. Bertan informazio gehiago duzue margolanen inguru.\nEguna hotza da eta landareetan nabaria da gauaren tenperatura zein izan den\nHerritik Izaga dotore ikusten da.\nHerriko kale nagusitik abiatuz plaza batean den harraska eta iturrira iritsiko naiz.\nAurreneko argiak disdira bereziak islatzen dituzte.\nUdalaren aurretik pasa eta gorat jarraituz bidegurutze batera iritsi eta ezkerretara aparkaleku txiki bat dago eta haren aldamenean iturri edo ur emari zaharra.\nPista nagusia jarraituko dut tarte batez. Eguzkiaren izpiak aurpegian jotzean kaleko tenperatura hotzak eramangarriagoak egingo dituzte.\nGeroago jaisterakoan erabiliko dudan pistaren bidegurutzea utzi eta zuzen jarraituko dut.\nPistatik jarraitu beharra dago hurrengo bidegurutzera arte. Bertan eskuin aldetik jarraituko dudalarik.\nIzaga aldera abiatuko den pista honetatik kilometro eta erdi pasatxo egin beharko ditut oraindik.\nSan Miguel baselizaraino iristen den pista zeharkatu eta magaletik gora jarraitu behar da.\nBasoan eta pinadien artean topatuko dugun aska eta ur biltegia. Nahiko Handia eta akaso bereziena ur biltegia da.\nGurutzebide 01 Ezker\nArdanatzeko herritik ateratzeko topatuko dugun aurreneko bidegurutzea izango da. Ezkerretara aparkalekura hurbilduko garelarik.\nGUrutzebide 02 Zuzen\nIturria gainditu eta gutxira bidegurutze hau gainditu beharko dugu zuzen jarraituz. Jaitsieran pista honetara jaitsiko gara ibilbidea zirkularra burutuz.\nBidegurutze honetan eskuinera desbideratuko gara. Zuzen jarraitzekotan Urbikain herrira iritsiko ginen.\nGUrutzebide 04 Eskuin\nPista nagusia puntu honetan utziko dugu. Errekatxo bat dago bertan eta gaurko kasuan eskuinetik soro batzuetara bideratuko gara.\nGUrutzebide 05 Eskuin\nBidean eskuin aldera jarraitu. Segituan askara iritsiko garelarik.\nGUrutzebide 06 Eskuin Pistara\nAskaren ondoren pista batekin topatuko gara. Eskuin aldetik jarraitu kilometro eta apur bat gehiago.\nGUrutzebide 07 Eskuin\nPistak beherat egiten hasten den puntuan eskuin aldera gorat abiatzen den bertze pistara igaro beharko dugu.\nEskuin aldetik doan pista segi\nGUrutzebide 09 Zuzen\nBertan pista utzi beharra dago. Zuzenean abiatzen den bidexkatik gorat egiteko.\nBaselizaren ondoren zuzen magaletik egin\nSan Miguel baselizari buelta eman eta azpiko aldetik bidegurutze honetan jaitsierako bidea topatuko dugu. Eskuinetik beherat egin.\nZutoin baten bitartez markaturik daude herri ezberdinetarako bideak. Gaurkoan eta Ardanatzera iristeko eskuin aldera.\nPistaren laburbide bat. Eskuinetik harri multzoekin eta zutoin baten bitartez markatutakoa.\nPista eskuinetik jarraitu\nPista nagusia eskuin aldetik beherat Ardanatzera eramango gaitu.\nBasoaren erdian hesi hau topatuko dugu. Garaitu igoerarekin jarraitzeko\nBidea estutu aurretik hesi hau igaro behar dugu. Eskuin aldean zeharkatzeko aukera dago.\nIturri Ardanaz 02\nArdanatz goiko aldean dagoen iturri eta ur biltegi zaharra.\nITURRI Ardanaz Izagaondoa\nHerriaren plazan dugun iturria eta harraska. Harraska goizean goiz ederra dago egunsentiko argiekin.\nIzagako haitza edo mendiko tontorra.\nSan Martin Ardanazekoa\nHerriko eliza. Jatorriz erromanikoa eta egun buru aldea du garai honetako elementurik identifikagarriena. Barneko hormetan 2002. urtean horma pintura ederrak topatu ziren.\nSan Miguel baseliza. Jatorriz erromanikoa da.\nKaixo, zure lagunak ibilbide interesgarri hau topatu du Izaga zirkularra Ardanatzetik 2018-01-31 https://eu.wikiloc.com/ibilbide-senderismo/izaga-zirkularra-ardanatzetik-2018-01-31-22998860 Ondo izan, Wikiloc | Rutas del Mundo


Oñatik ere bat egin du Euskaraldiarekin - Oñati - Goiena.eus\nOñatik ere bat egin du Euskaraldiarekin\nOihana Elortza 2018-03-01 13:41\nTopaguneko Jurdana Martinez eta Iker Martinez de Lagos eguazteneko aurkezpenean. (Argazkia: Kontzejupetik)\n'Euskaraldia, 11 egun euskaraz' egitasmoaren helburuak lortzeko Oñatin zer egin daitekeen pentsatzeko, hausnartzeko eta adosteko saio irekiak egingo dira martxoaren 13an eta 20an Euskaldun Berria gelan, 18:30etik 20:30era.\nEguazten iluntzean, atzo, egin zuten Euskaraldia, 11 egun euskaraz egitasmoaren aurkezpena osoko bilkuren aretoan. Zer ekimen den, nondik datorren eta zer lortu gura duen azaldu zuten, besteak beste, eta ekimena Oñatin nola gauzatu pentsatzeko hitzorduak jarri zituzten.\nUdaleko Euskara Saileko ordezkariez gain, Topaguneko Iker Martinez de Lagos eta Jurdana Martinez izan ziren aurkezpen saioan. Hogei bat lagun joan ziren ekitaldira. Herritarren inertziak astinduz hizkuntza erabilera aldatzea du helburu egitasmo horrek, eta Oñatin ere horixe lortu gura da, erabileran arreta jartzea eta euskara erabiltzea. "Egia da hemengo euskararen erabilera datuak oso onak direla. Gazteen datuek diote, esaterako, %92k euskara erabiltzen dutela, eta umeenak ere oso onak dira. Arnasgune baten bizi gara baina helduen datuak, adibidez, jaitsi egin dira, eta hor badago non eragin", dio Euskara zinegotziak, Nerea Zubiak. Eta gaineratu du: "Oñatin bertan euskara erabiltzeko ohitura badugu, bai, baina\nbeste herri batera goazenean ere bai? Hori ere hausnartu beharko genuke".\nEta erabilera hori nola sustatu eta nola aldatu pentsatzeko saioak egingo dira martxoaren erdi inguruan: martxoaren 13an eta 20an, Euskaldun Berria gelan, 18:30etik 20:30era. "Saio horiek Topaguneko kideek dinamizatuko dituzte, eta izango dira gaiari buruz berba egin, herriaren definizio bat egin eta lan-ildoak adosteko. Saio horiek ez dute konpromiso gehiagorik eskatzen, baina bai ekarpenak egitea edo egitasmoa martxan nola jarri erabakitzen laguntzea. Herritar guztiak animatu gura ditut saio hauetan parte hartzera. Saio horien ostean sortuko den batzordea izango da gero abendura bitartean egitasmoa zabalduko duena", gehitu du Zubiak.\nAzaroaren amaiera eta abenduaren hasiera bitartean egingo da Euskaraldia, 11 egun euskaraz egitasmoa Euskal Herri osoan, eta, bitartean, herri bakoitzean bere egoerara egokitutako ekitaldiak egingo dira. Egun\nhorietan euskaraz egiteko konpromisoa hartzeaz gain, herri euskaldunetan euskarazko produktuak kontsumitzeko mezua bidaltzea ere bada beste ideietako bat. Abendua heldu bitartean ere izango du presentzia Euskaraldiak Oñatin.


Bizkaiko Foru Aldundiak EtxeTIC zentro berri bat eraikiko du Zallan Enkarterrirentzat - Komunikazioa - Bizkaia.eus\n2022(e)ko maiatzaren 11(a) 11:00\nZerbitzu-eredu mistoa duen eguneko zentro berri hori Zallako Udalak lagatako 500 metro koadrotik gorako lokal bat izango da, Tepeyac Urbanizazioa kaleko 11. zenbakian. Etxean ematen diren zainketei laguntzeko doako foru-zerbitzu bat da, familia-ingurunean zaintzeko prestazioa jasotzen duen eta mendetasun-egoeran dagoen pertsonari eta haren zaintzaileari zuzendua, EtxeIKTen zentro baten eragin-eremuan bizi baitira. Aurrez aurre (zentroan bertan) eta telematikoki (etxetik gailu teknologikoen bidez) eskaintzen ditu laguntzak.\nSergio Murillo eta Zallako alkatea, bisitan\nBizkaiko Foru Aldundiak zentro berri bat eraikiko du etxean jarraitzeko laguntza-zerbitzua (etxeTIC) eskaintzeko. Bilbon dagoeneko funtzionatzen duen Etxaniz zentroak bezala, instalazio berriek mendekotasun-egoeran dauden pertsonentzako eguneko zentro baten berezko arreta (15 plaza) eta etxean dauden Enkarterriko eskualdean mendekotasun-egoeran dauden pertsonen bolumen handiago baten arreta (745 erabiltzaile potentzial) konbinatuko dituzte, etxean laguntzeko eta prebenitzeko teknologien bidez monitorizatuta, eta zentroan laguntza puntuala emanda. Horrela, EtxeTIC zentro berriak bere eragin-eremua osatzen duten honako udaletako biztanleei emango die zerbitzua: Alonsotegi, Artzentales, Balmaseda, Galdames, Gordexola, Gueñes, Karrantza Harana, Lanestosa, Sopuerta, Turtzioz-Turtzioz eta Zalla.\nBizkaiko Foru Aldundiak argi berdea eman dio Foru Aldundiak Azpiegiturak enpresari emandako gomendioari, lokala egokitzeko eta ekipatzeko obrak egiteko.\nEguneko zentro berriak 642.000 euroko inbertsioa ekarriko du eta 2023an jarriko da martxan. Zallako Udalak lagatako lokal bat da, Tepeyac 11 Urbanizazio kaleko beheko solairuan kokatua, eraikitako 500 m2-tik gorako azalera eta guzti.\nBaliabide berri horrek hainbat gune izango ditu, hala nola erabilera komuneko guneak, ataria, jarduera okupazionaletarako unitateak, erabiltzaileentzako banakako lan-eremuak, aisialdirako/gimnasiorako/atsedenerako eremu balioanitza, sukaldeko jantokia eta ofizioa, biltegia, garbiketa-zerbitzuko gela eta garbitegia…\nEtxanizko (Bilbo) eta Zallako (Enkarterri) zentroen ondoren, Etxebarri, Basauri eta Mungia sartuko dira EtxeTIC ereduan.\nEtxeTIC Zalla zentroaren infografia (pdf 4.8 MB)


Helbidera ezazu zure nomina eta eraman ezazu 150 euro | ABANCA\nEraman ezazu 150 euroko pizgarria zure nomina edo pentsioa ABANCAn helbideratzean. Sustapena 2022eko otsailaren 28a(e)ra arte izango da baliozkoa, gutxienez 600 euroko hileko kuota eta 24 hilabeteko iraupena duten nominaren edo pentsioaren helbideratze berrietarako.\nNominaren edo pentsioaren sustapenaz baliatzeko, eskatu egin beharko duzu, bai eta iraupen-konpromisoaren eranskina sinatu ere, nomina edo pentsioa ABANCAn helbideratu aurretik.\nIraupen-konpromisoa sinatu ondoren dirua lotutako kontuan sartuko da, lehenengo nomina edo pentsioa jaso eta hurrengo egunean (betiere baldintzak betetzen badira).\nKontuan izan sustapena ez zaiela aplikatuko azken 12 hilabeteetako uneren batean nomina edo pentsioa ABANCAn helbideratuta izan duten bezeroei; helbideratze berrietarako bakarrik egongo da eskuragarri.\nZerga-ondorioetarako, sustapena diruzko kapital higigarriaren etekintzat hartuko da, eta% 19ko atxikipen fiskala izango du, aplikagarria den zerga-araudiarekin bat etorriz. Sustapena ez da beste nominaren inguruko eskaintzekin bateragarria.\nIraunkortasun-baldintza betetzen ez badu, bezeroak ABANCAri itzuli beharko dio epea betetzeko falta diren hilabeteei dagokien pizgarriaren zati proportzionala.\nZerbait ulertzen ez baduzu, galde iezaguzu, mesedez, eta zurekin hitz egingo dugu: 981 91 07 93.


EiTB Focus 2017 maiatza: Udal eta foru hauteskundeei begira, boto-asmoa | Berriak Politika | EiTB\nEiTB Focus 2017 maiatza: Udal eta foru hauteskundeei begira, boto-asmoa\nEiTBren ikerketaren seigarren aleak udal eta foru hauteskundeen boto-asmoaz eta herritarrek EAJ-PP akordioaz eta ETAren armagabetzeaz duten iritziaz itaundu die, besteak beste.\nEAEko eta Nafarroako erakundeen kudeaketa ontzat eman dute herritarrek. EiTB\n'Aldaketaren gobernua' sendotu egingo litzateke Nafarroan zein Iruñean\nEiTB Focus: ETA lehenago armagabetu beharko zen, euskal gizartearen ustez\n2017ko maiatzari dagokion ikerketa kaleratu berri du Euskal Irrati Telebistak (EiTB), alegia, Gizaker inkesta etxeak egindako EiTB Focus. Seigarren alea da honakoa, eta gaurkotasun politiko eta ekonomikoez euskal gizarteak duen iritzia jakitea du xede.\nEkainaren 1ean, ostegunarekin, kaleratu zen inkestaren lehen atala. Udal eta foru legealdiaren erdigunean, erakundeen iritzia emateko eta EAEko hiru hiriburuetako udaletarako boto-asmoaz galdetu zitzaien herritarrei. Ikerketaren datuen arabera, gizarteak ontzat eman du Eusko Jaurlaritzaren (10etik 6.2ko nota jarrita) eta Nafarroako Gobernuaren (5.6ko nota) kudeaketa, eta gaitzetsi egin du Espainiako Gobernuarena (3.5). Bilboko, Donostiako eta Gasteizko udalen jardunak ere herritarren onespena jaso du: Bilbokoa da nota altuena lortu duena 10etik 6,8 balorazioa eskuratuta. Ondoren, Donostiako Udala dago 6ko notarekin, eta, azkenik Gasteizkoa, 5,6ko notarekin.\nBoto-asmoari dagokionez, EAJk berriro irabaziko luke Bilbon eta Donostian, botoen ehunekoa handituta eta zinegotzi gehiago lortuta EAEko hiru hiriburuetan. Gasteizen, berriz, PPk irabaziko luke.\nBigarren atala biharamunean, ekainaren 2an, argitaratu zen, foru erakundeen balorazioa eta boto-asmoa hizpide hartuta. Inkestaren arabera, foru hauteskundeak une horretan egingo balira, EAJk irabaziko lituzke Araban, Bizkaian eta Gipuzkoan. Jeltzaleak izango lirateke bozkatuenak hiru lurraldeetako Batzar Nagusietan, eta alderdiak gora egingo luke boto-asmoari dagokionez. EH Bilduk eta PSE-EEk Batzar Nagusietarako aurreko hauteskundeetan lortu zituzten emaitzei helduko liekete, eta PPk eta Elkarrekin Podemosek behera egingo lukete.\nHerritarrek Foru Aldundien kudeaketaren inguruan duten iritziaz itaunduta, biztanleen % 79,1ek ontzat jo dute orain arte egindako lana, eta, batez beste, 10etik 6,2ko nota eman diete hiru foru-aldundiei. Ahaldun nagusiak baloratzeko eskatuta, herritarrek 10etik 6 puntu inguruko nota jarri diete.\nEstatuko Aurrekontu Orokorren harira EAJk eta PPk lortutako akordioaz eta Kupoa berritzeko ituna izan zituen ardatz EiTB Focusen hirugarren atalak, ekainaren 3an argitaratutakoak. Galdetutakoen gehienen arabera, bi hitzarmenak 'onuragarriak' izan dira Euskadirentzat (horrela erantzun zuten herritarren % 34,9k eta % 37,2k, hurrenez hurren).\nLaugarren atalak Nafarroara zuzendu zuen begirada, foru parlamenturako eta Iruñeko Udalerako hauteskundeei begirako boto-asmoaz galdetuta. Horren arabera, Geroa Bai, EH Bildu, Podemos eta I-E alderdiek osatzen duten 'aldaketarako gobernua' indartu egingo litzateke bi parlamentari irabazita. Ondorioz, gehiengoa areagotuko luke eta gobernatzen jarraitu ahal izango luke. Hauteskundeak UPNk irabaziko lituzke, ordezkari bat galduta.\nJoseba Asiron buru duen aldaketaren Iruñeko udal gobernua ere hazi egingo litzateke boto-asmoari dagokionez, eta zinegotzi bat gehiago bereganatuko luke. EH Bilduk ere gora egingo luke, eta koalizioko gainerako indarrek, ordea, berdin jarraituko lukete. UPNk lehenengo indarra izaten jarraituko luke, ordekari bat gutxiago lortuta.\n2017ko maiatzari dagokion bosgarren eta azken atalak armagabetzeaz duten iritzia galdetu zien herritarrei. Inkestatuen % 78k uste dute ETA lehenago armagabetu beharko zela, eta 10 pertsonatik bederatzik uste dute erakunde armatua behin betiko desegin behar dela.\nBiografia: Iñaki Azkuna, Bilbo aldatu zuen alkatea


Belako, Nodozurdo, Hidrogenesse eta Triángulo del amor bizarro taldeak, Bilbao BBK Live jaialdian. Noticias de Gipuzkoa\nuztailaren 7an, 8an eta 9an Kobetamendin\nBelako, Nodozurdo, Hidrogenesse eta Triángulo del amor bizarro taldeak, Bilbao BBK Live jaialdian\nBelako talde bizkaitarra berriro ere izango da jaialdian Hamen azken lana aurkezteko\nD.D. - 2016(e)ko otsailaren 18a, osteguna - 12:14etan eguneratua\nBelako taldeak azaroan Bilboko Antzokian eskainitako kontzertuan (Jose Mari Martínez)\nBILBAO. Bilbao BBK Live jaialdiak beste zortzi talde gehitu dizkio aurtengo kartelari. Belako, Nudozurdo, Hidrogenesse, Triángulo del Amor Bizarro, Rural Zombies, Green Class, Yelow Big Machine eta Begiz Begi taldeek uztailaren 7an, 8an eta 9an Kobetamendin joko dutela baieztatu dute.\nBelako laukote bizkaitarra, "2014ko errebelazio taldea" hautatu zutena, jaialdian izango da berriro ere. Hamen izeneko azken lana aurkeztuko dute, punk-rock eta new wave estiloak eta erritmo elektronikoak mantentzen dituen lana. Nudozurdo talde madrildarrak egungo zuzeneko onenetariko bat eskaintzen du. Nabarmentzekoa da rock eta post-punk doinuen eta Leo Martos frontmanaren aparteko ahotsaren arteko konbinazioa.\nTriángulo de Amor Bizarrok dagoeneko lau disko merkaturatu ditu eta estatuko musika independentearen erreferente garrantzitsua da. Argitaratu berri duen Salve discordialanainterpretatuko du Bilbon. Hidrogenesse taldeak elektronika disko onenaren saria irabazi zuen 2012an. Hogei urteko ibilbidea daukan Bartzelonako bikote honen abestietan pop eta elektronika doinuek bat egiten dute, eta hitzak, askotan, ironikoak izan ohi dira.\nRural Zombies Zestoatik datorren taldea da, eta bere lehenengo lana aurkeztuko du: Bat. Lan horren bidez elektronika eta gitarra joaldiak bateragaitzak ez direla erakusten dute. Green Classmadrildarrek taldearen izen bera duen lehenengo EPa aurkeztuko dute, B.R.M.C, Kasabian eta Oasis taldeen doinuak gogora ekartzen dituena. Yellow Big Machine-ek Bilboko garai industrialetara eramaten gaitu, talde honen bereizgarria den distortsioarekin, riffamaigabeekin eta ezinezkoak diren melodiekin. Azkenik, Banden Lehia irabazi duen Baionako Begiz Begi taldea ere batu zaio jaialdiaren kartelari.\nBonuaren eskaintza: 110 € + 6 € gastuak (eskaintza otsailaren 16ra arte egongo da, 16a barne) 120 € + 6 € gastuak (eskaintza otsailaren 16ra arte egongo da, 16a barne)


deskargatu Vegas Poker Hack Android DroidMania - Poker AI Helper. Online aholkulari irabazi!\nBuelta karta eta saiatu zure Aurkariak garaitzeko\nGuztiak izan ahal izango duzu Zure aurkariak Las Vegas, poker jolasten? Play jokoa Texas Hold em Poker aurka ordenagailu aurkariaSaiatu ahalik eta onena konbinazio Txartelak zure esku lortzeko txartelak Mahai gainean, eta aldatu da. Irakurri-jokoa laguntza, buruz zein Konbinazio onenak dira. Flash Royale onena da txartela Joko hau eskuratu ahal izango duzu. Ezin duzu egin jolasten poker In Las Vegas eta zure Aurkari guztiak? Play jokoa Texas Hold em Poker aurka ordenagailu aurkaria.\nZuk gogorra saihesteko edo outbet\nSaiatu free zure eskua eta Zure aurkariak gainditzeko.\nZuk gogorra saihesteko edo outbet. Saiatu konbinazio ona txartelak zure Eskua, elkarrekin txartelak mahai gainean. Irakurri laguntza-joko, zer konbinazioak Dira onenak. Flash pianoa, onena da txartela Joko hau eskuratu ahal izango duzu. Gure gunean beti aurkitu ahal Izango duzu free jokoak eta Free aplikazioak Android-deskargatu. Egunero da katalogoa aplikazio asko osoa. Horrez gain, mota ezberdinak daude Poker jokoak, hala nola, lasterketa-Jokoak, estrategia, ekintza, kirol, simulazioa, RPG, VR, jokoak, eta jokoak beste.\nGune ere izango kaleratu joko Moneta matxura, eta bestea urrian, Moneta-jokoak, errusiako jokoa, bertsio, Premium, osoa, eta desblokeatu android Bertsio apk fitxategia.\narau Orokorrak Poker Errusia Batera\nIgrajte Online Poker Besplatno Na Ruskom Jeziku\nkalkulagailua jolasten anana poker Errusiako klub pppoker free poker kalkulagailua kkpoker zure ordenagailuan deskargatu pppoker play pppoker klubak online poker odds kalkulagailua nola poker gelak aitortu bot Txinako poker kalkulagailua tipster poker MTT


Barikuan amaituko da Musika Eskolan izena emateko epea — Mutrikuko Udala\nBarikuan amaituko da Musika Eskolan izena emateko epea\nBarikuan amaituko da Musika Eskolan izena emateko epea 200 ikasletik gora izango dira aste amaitu orduko musika eskola joan nahi dutenak; lau urtetik aurrerako herritar guztientzako eskaintza daukate. https://www.mutriku.eus/eu/albisteak/barikuan-amaituko-da-musika-eskolan-izen-ematea https://www.mutriku.eus/eu/albisteak/barikuan-amaituko-da-musika-eskolan-izen-ematea/@@download/image/image_preview.jpg\n200 ikasletik gora izango dira aste amaitu orduko musika eskola joan nahi dutenak; lau urtetik aurrerako herritar guztientzako eskaintza daukate.\nAstelehenean, musika tresnen ordutegia banatu ondoren, 200 ikasletik gora bildu ziren Mutrikuko Musika Eskolara, naiz eta oraindik izena emateko epea zabalik izan. Gogoratu barikuan, hilak 13, amaituko dela epe hori eta orduan jakingo dela zehatz-mehatz ikasleen banaketa osoa.\nEdukien artean, 4 urtetik 7 urte artekoei musika eta mugimendua eskaintzen diete; 8 urtetik aurrerakoei, musika tresna, talde instrumentalak, korala eta abesbatza eta musika mintzaira eskaintzen diete; 12 urtetik aurrerakoei berriz, musika tresna, talde instrumentalak, abesbatza, musika mintzaira, kultura musikala eta informatika musikala; eta azkenik helduei, musika tresna, musika mintzaira, euskal musika, kultura musikala eta informatika musikala eskaintzen zaie.\nGogoratu behar da, matrikula epe honetan, plazak dituen ikasgaietan bakarrik matrikulatu ahal izango direla ikasleak. Musika Eskolako ordutegia berriz honakoa da; astelehen eta eguenean, goizeko 10:30etik 12:30era izango da zabalik eta arratsaldez egunero, eguenetan izan ezik, 17:00etatik 19:00etara. Matrikula egiteko edo eta informazioa jasotzeko, ordutegi horretan joan behar da Eguneta etxera, edo eta bestela 943-60 37 80 telefonora deitu.


Hegoaldeko presoek ere baldintzapeko askatasun eskaera egiten ahalko dute Frantzian | Politika | Berria\nHegoaldeko presoek ere baldintzapeko askatasun eskaera egiten ahalko dute Frantzian\nGaur atera du ebazpena Frantziako Konstituzio Kontseiluak. EPPK-ko presoen abokatuek Frantziako Gobernuari eskatu diote dagozkion neurriak hartzeko. Bestalde, sei presori DPS estatusa kendu die Frantziak, ETArik gabeko testuingurua aintzat hartuta.\nEuskal presoen ekubideen alde Prisen egindako manifeazioa. Marisol Ramirez / Foku\n2019ko irailak 6 10:02\nFrantzian preso diren euskal preso guztiek egiten ahalko dituzte baldintzapeko askatasun eskaerak. 2016. urtetik, Frantziako zigor prozedurako lege artikulu berri batek eskaera horiek egiteko baldintzak zorroztu zituen, eta Frantziako lurraldean egoteko debekua jasoa zuten atzerriko presoei eskaera egitea eragotzi zien, de facto. Maritxu Paulus Basurco abokatuak arazo hori aipatu zuen joan den uztailaren 23an Frantziako Konstituzio Kontseiluaren aitzinean, Alaitz Areitio euskal presoaren kasutik abiatuta. Gaur, ebazpena atera du Kontseiluak, zigor prozedurako 730-2-1. artikulua Frantziako Konstituzioaren aurkakotzat joz. 2020ko uztailaren 1a arteko epea eman diote Frantziako Gobernuari, nazionalitate frantziarra ez duten presoek baldintzapeko askatasun eskaerak egin ahal izateko, legea alda dezan. Paulus Basurco, Xantiana Cachenault eta Clara Rouget-Aranibar EPPK-ko presoen abokatuek Frantziako Gobernuari dei egin diote behar diren neurriak har ditzan.\n2016ko ekainaren 3an aldatu zuten Frantziako zigor prozedurako kodea, eta, bertan, terrorismo aferetan zigortuak izan diren guztiek baldintzapeko askatasun eskaerak egiteko proba epe bat bete beharko zutela erabaki zuten —urte bat eta hiru urte artekoa, zaintza neurriekin—. Hor sortu zen arazoa: frantziar lurraldean egoteko debekua zuten Hego Euskal Herriko presoek, edo euroagindu edo estradizio prozedura batean zirenek, ez zuten baldintza hori betetzen ahal, ez zuten dispentsarik aurreikusi, eta, beraz, ez zuten baldintzapeko askatasun eskaera egiteko aukerarik. "Lege hori aitzin, kanporatze agindua zutenean —judiziala edo administratiboa—, baldintzapeko askatasuna besteen moduan eskatzen zuten. Desberdintasun bakarra zen, onartuz gero, kanporatuak zirela. Kondena luzeentzat, Frantziako legeak aurreikusten zuen jadanik, baldintzapeko askatasunaren prozeduran sartu aitzin, froga epe bat ezartzea. Atzerritarren kasuan, kanporatuak ziren besterik gabe", azaldu du Paulus Basurcok. 2016ko legearen ondorioz, ez dute Hego Euskal Herriko presoentzat baldintzapeko askatasun eskaerarik egin. "Proba garai hori Frantziako lurraldean egin behar duzu; zuk debekua baldin baduzu lurraldean egoteko, ezin duzu proba epe hori bete. Egoera hori are latzagoa da bizi osorako kondena dutenentzat, irteteko aukera bakarra baldintzapeko askatasuna baita". Frantziako Konstituzio Kontseiluaren aitzinean, 2016ko legeak berdintasun, proportzionaltasun, eta gizarteratze printzipioak urratzen zituela ohartarazi zuen abokatuak.\nGaur argitaratu duen ebazpenean, Frantziako Konstituzio Kontseiluak epea eman dio Frantziako Gobernuari. Berantenez, 2020ko uztailaren 1erako egin beharko du legearen aldaketa, frantziar nazionalitatea ez dutenek ere baldintzapeko askatasun eskaerak egiteko aukera izan dezaten. Egun horretarako egiten ez badu, legea bertan behera geldituko da. Paulus Basurco: "Ez dute heldu den urteko uztail arte itxaron beharrik. Nahi badute, berehala egin dezakete".\nSei presori DPS estatusa kendu die Frantziak, ETArik gabeko testuingurua aintzat hartuta


Amodiorik ez | Iritzia | Berria\nGauzak zer diren. Ekainaren 28an, herenegun, hain lanpetuta ibili nintzenez, ahaztu zitzaidan LGTBQ Harrotasun egunari buruzko zutabe nahitaezkoa egitea. Hau diot zertaz mintzo ez zaren esanguratsua izaten baita. Badaezpada. Iritzirik eman ez izanak kanpotiko mezuetara iragazkorragoa egin nau. Ortzadarreko banderaren inflazioak erabilera folklorikoaren susmoa piztu dit. Ikustea besterik ez dago Albiol bezalako eskuindar muturrekoak argazki bat plazaratu duela elkartasunezko mezu batekin. Ez dago telebista saiorik keinu txikiren bat egin gabea. Erakundeak ere batu dira. Batzuk bideo, afixa eta mezu hunkigarriak lau haizeetara zabalduta. Eta nik, jainko agrafo baten gisara, guztia ongi egina zegoela ikusi dut.\nOngi edo. Lelo usuenetako xehetasun batek kirrinka egin dit. Pasatzen utziko nuke, gero eta maizago agertzen den mezu nire ustez ez errugabea ez balitz. «Maite duzuna maite duzula». «Maitatzea ezin baita ilegala izan». Ni inorekin maiteminduta egon aurretik ere gay nintzen. Eta ondoren izanen. Norbait(zu)ekin larrua baino ez badut jo nahi, orduan ez da nire aukera lelogarria? Heteroarauaren binakakotasun sakratu, amodio erromantikoaren mamuarekin kontuz! Ez dadila izan gizarteratuak izatearen ordaina.


Zaintza lehenets dezala eskatu dio FIEPek gobernuari - Nafarroako Hitza Zaintza lehenets dezala eskatu dio FIEPek gobernuari – Nafarroako Hitza\nZaintza lehenets dezala eskatu dio FIEPek gobernuari\n2019, apirilak 12 Albisteak, Astekoa, nafarroa 431\nHartzak berezko lurraldea du Pirinioetakoa, baina, hala eta guztiz ere, zalaparta izan da beti nagusi animalia horren inguruan. Zalaparta sortu zuten Camille-k egindako lehen erasoek, 1998an; zalaparta sortu zuen 2006an bost hartz askatzeko hartutako erabakiak; eta zalaparta sortu du, orain, Claverina eta Sorita-ren etorrerak.\nNafarroan, abeltzainek egin dute hartzen aurka, batez ere, animalia hori inguruan egoteak beren jarduerari eragiten diolako. Administrazioak kalte-ordainen eta sarien bidez egin dio aurre, orain arte, oposizio horri. Aurreko gobernuek, bai eta oraingoak ere, kalteak ordaindu dituzte, eta dirua eman diete abeltzainei, gainera, ardiak hartza dagoen eremuan izateagatik. Biarnoko FIEP taldeak salatu du bide horri eutsi izana, eta “zaintza lehenesteko” eskatu dio Nafarroako Gobernuari.\n2015. urteko abenduan egin zuten FIEP taldeko kideek bilera Nafarroako Ingurumen Departamentuko kontseilari Isabel Elizalderekin. Bilera horretan, bai eta urtarrilean igorritako gutun batean ere, eskaera zehatza egin zuen FIEP taldeak: Nafarroako Pirinioetan dauden ardiak zaintzeko neurriak hartzeko, eta gisa horretako neurriak lehenesten dituzten politikak eta estrategiak garatzeko.\nHori egiten ez bada, egoerak okerrera egiteko arriskua badela uste dute Biarnoko ekologistek: “Claverina ezagutzen ez duen eremu batean da; ardiak ez badituzte zaintzen, elikatzeko bide erraza aurki dezake”. Horrek ekarriko luke, FIEPekoen ustez, “erabaki politiko batek hartzaren jokabidea baldintzatzea”.\nNafarroako Gobernuak neurriak hartzeko gaitasuna duela uste du FIEPek, gutxi direlako ardiak esplotatzen dituzten abeltzainak Erronkarin.\nIngurumen Departamentuak ez dio erantzun FIEPi. Azaroan, halere, bilerak egin zituzten Erronkariko abeltzainekin. FIEPek “ontzat” jo du hori. Baina “politikak aldatzeko beharra” berretsi du talde ekologistak.\n« Herritarren bozgorailu\nHartzen udaberri berria »


Nafarroako udalek bikote egonkorrak eratu eta Erregistro Bakarrean inskribatu ahalko dituzte – Nafarroako Udal eta Kontzejuen Federazioa\nHemendik aurrera, Nafarroako udalek bikote egonkorrak eratu eta inskribatu ahalko dituzte bai eta gainontzeko izapideak egin Foru Administrazioren mendeko Bikote Egonkorren Erregistro Bakarrean. Horretarako, Eduardo Santos Justiziako Kontseilariak eta Juan Carlos Castillo NUKFko lehendakariak gaur izenpetu duten hitzarmenarekin bat egin beharko dute udalek.\nKontseilariak adierazi duenez, “erregistro honetan bikote egonkor gisa eratzea edozein herritarren eskubidea da, edozein dela ere haien harreman-eredua, sexu-orientazioa edo bizilekua”; “eta Nafarroako Gobernuak eta administrazioek oro har eskubideak eskura jartzeko erraztasunak emateko bokazioa eduki behar dute”.\nHitzarmena izenpetu ondoren, Federazioaren lehendakaria honela mintzatu da: “neurri honekin administrazioaren sinpletasunak eta eraginkortasunak herritarrei administrazioa hurbiltzearekin bat egiten dute, eta hori gure jardunaren jomuga izan behar du beti” Castillok jarduketa hori Gobernuak eta NUKFk “jendearen bizitza errazagoa eta atseginagoa egiteko duten amankomuneko helburu gisa” definitu du.\n*(Albistea osorik irakurri nahi baduzu, gaztelaniako bertsiora jo dezakezu)


Gasteizko gizonezko bat atxilotu dute eduki pedofiloko artxiboak partekatzeagatik\nGasteizko gizonezko bat atxilotu dute artxibo pedofiloak partekatzeagatik\nAdingabeak galbidean jartzearen delitua egotzi diote. "Umeen irudi pornografikoak zituzten artxibo kopurua handia" partekatzen zuen\nPolizia batzuk ikerketaren une batean. Argazkia: Espainiako Polizia\nEspainiako Poliziako agenteek gizonezko bat atxilotu dute Gasteizen adingabeak galbidean jartzearen delitua egotzita. Izan ere, Arabako hiriburuko bere etxebizitzatik artxibo pedofiloak banatzen zituela frogatu ahal izan dute.\nAtxiloketa urriaren 6an egin zuten, baina gaur jakinarazi dute "Altzairuzko oihala" polizia operazioaren nondik norakoak. Espainiako Poliziak ohar batean azaldu duenez, Arabako Polizia Judizialaren lurralde brigadako ikertzaileek jakin ahal izan zuten Gasteizko etxebizitza batetik "umeen irudi pornografikoak zituzten artxibo kopurua handia" banatzen zela internet bidez.\nHiru hilabetez ikertzen egon ondoren, artxiboak bidaltzen zituzten etxebizitzara sartzeko baimena jaso zuten agenteek eta miaketa eginda, dozenaka artxibo pedofilo topatu zituzten. Bertako bizilaguna atxilotu zuten, segidan.\nAtxilo hartutakoa Gasteizko guardiako Instrukzio Epaitegiaren esku geratu zen.


Arnaldo Otegi: 'PSOEk eta ERCk adostu duten eskemarekin erabat ados nago'\nOtegi: 'Erabat ados nago PSOEk eta Esquerra Republicanak adostu duten eskemarekin'\nArnaldo Otegi, EH Bilduko koordinatzaile nagusia, 'Faktoria'n izan da\n'Erabat ados nago PSOEk eta Esquerra Republicanak adostu duten eskemarekin'\nPSOEk eta Esquerra Republicanak sinatu duten akordiak EH Bilduk begi onez ikusten duen eskema margotu du: "Katalunian arazo politikoa dagoela jasotzen du, politikoki konpondu behar den arazoa dela eta herritarrek bozkatu behar dutela". Arnaldo Otegi EH Bilduko bozeramaileak Euskadi Irratiko 'Faktoria'n esan du "eskema horrekin guztiz ados" dagoela, onartzen duen arren, "denerako balio dezakeen" agiria dela.\nEH Bilduko buruzagiaren galdera utzi du, "esertzeko prest dagoen gobernua baduzu, zein da alternatiba? Frogatu behar dugu bagarela gai, adostutako terminoetan bide bat egiteko". Nazioartean abantaila du PSOEk, Otegiren arabera, inor gutxik ulertuko lukeelako Espainiako Gobernua esertzeko prest dagoenean kataluniarrek ezetz erantzutea. Otegiren ustez, mahai horretan erakutsi beharko du koalizio gobernu berriak arazo nazionalari termino demokratikoetan erantzuteko gai den. Espainiako Gobernua elkartzeko prest dagoen arren, "marjinak" dituela dio.\nEspainiako koalizio gobernuaren osaketan EH Bilduk arduraz jokatu behar duela dio Arnaldo Otegik. PSOEk eta Unidas Podemosek aurkeztu duten programan dauden proposamen batzuk begi onez ikusi ditu; Mozal Legea kentzeko erabakia edota alokairuen aldeko neurriak, esaterako. Elkarbizitza esparruan, berriz, presoen gerturatzeak mahai gainean egon behar duela aldarrikatu du. Koordinatzaileak zalantzak ditu gobernu berriarekin presoen askatasuna lortuko duten, baina ziur da eskuinarekin zailagoa izango dela. Presoen egoera konpontzeko EH Bildutik "dena" egingo dutela aurreratu du, eta horregatik eskatzen duela gobernu hau osatzea.


Europako funtsen inguruko araudian kogobernantzaren alde egiten den apustua nabarmendu du Izaskun Bilbaok\nEuropako Parlamentuko EAJ-PNVko diputatuak gaur azpimarratu nahi izan du Europako araudiak kogobernantzaren alde jasotzen duen apustua, lege marko bat ezartzen baitu eta funtzionatzeko arauak ematen baititu “Europako funtsak” kudeatzeko orduan, Europan “Berreskuratze eta erresilentzia Plana” deitzen dena,hain zuzen\n10 Otsaila | Europako Legebiltzarra\nEuropako araudi honek funtsak erabiltzeko lehentasunak ezartzen ditu, bai eta zenbatekoak eta maileguak eta diru laguntzak esleitzeko irizpideak ere, Europako ekonomia erresilienteago eta iraunkorrago egiteko eta pandemiaren ondorioei aurre eginez EBko ekonomia suspertzeko. Jeltzaleek adierazi dute erabat ados daudela gastuetarako ezarri diren lehentasunekin, horien arabera derrigorrezkoa izango baita %40 klima aldaketa geldiarazten lagunduko duten proiektu edo inbertsioetara bideratzea eta %20 Batasuneko ekonomia digitalizatzera. Era berean azpimarratu dute programetan parte hartzeko baldintza dela zuzenbide estatuaren kalitatea bermatzea. Amaitzeko nabarmendu dute Europan balio erantsi handia duten lanen alde egiten dela, besteak beste Euskadiko Y trenbidea, mugaz gaindiko lotune garrantzitsua delako eta erabat ezinbestekoa Europako garraio sareak osatzeko.\nEuropako Parlamentuak atzo bertan eztabaidatu zuen lege testu hau, aldeko 582 boto jaso ditu, kontrako 40 botoen eta 65 abstentzioen aurrean. Era berean nabarmendu nahi izan dira “Europako funtsak” jaso nahi dituzten proiektuek ezinbestean bete beharko dituzten baldintzak. Lege testu honek egiaztatu du 312.000 milioi euro diru-laguntzetara bideratuko direla eta 360.000 milioi izango direla maileguetara dedikatuko direnak.\nEuskal diputatuak era berean adierazi du erabat babesten duela plana nola egin den, gastuetarako ezarri diren lehentasunengatik “krisi honetatik ateratzeko ez ezik Europako sare produktiboa eraldatzea sustatzeko eta klima aldaketaren kontrako eragile aktibo egiteko, digitalizazio prozesuan sakontzeko eta politika sozial sendoa finantzatzeko behar den gizarte kohesioan eta elkartasun aktiboan aurrera egiteko ere egin delako”. Izaskun Bilbaok era berean nabarmendu nahi izan duenez, gobernantzaren inguruan egon daitezkeen ezbai guztiak argitzeko “erregioen parte hartzea bultzatzen dela”, “agintaritza nazionala” definitzerakoan kontzeptu horretan barne hartzen direlako “erregioak eta toki erakundeak”.


Han eta hemen: Euskaraz? (12)\nDoi bat ezagutzen nauenak badaki, hasteko, ez dudala deus ezagutzen kirola mailan, jokalari bakar batzuk ezagutzen baditut ere, ez da afizioz izanen...\nGeroxeago oroitu nintzen nola duela ez hain aspaldi deitu gintuzten gisa bereko eskaera berezi batekin kanpin batetik, kanpotarrei euskara eta Euskal Herriaren ezagutarazteko griñak animaturik, seguraski intentzio onez gainezka ziren jendeek. Orduan ere oso gauza sinplea zen, bereziki ziotenez gu bezalakoentzat: astean behin, « euskaldunez » jantzi eta plazatxo batera joatea zen, hor bilduko zirenei euskarazko zenbait hitz eta espresio irakasteko. Noski, motibatuak izanez gero euskal kantu baten errefraua eta dantza urrats batzuk ere irakats zitezkeen. «Ordaindua, bistan dena, galdetuko dena eta puskak ere.» zioten, eskuzabal.


2021eko finantza- eta lehiakortasun-erronkak enpresa txiki eta ertainentzat — LABORAL Kutxa\n2021eko finantza- eta lehiakortasun-erronkak enpresa txiki eta ertainentzat\n21 urtarrila, 2021 | argitaratuta LABORAL Kutxa\n2021. urtea erronkaz beteta hasi da enpresentzat, batez ere enpresa txiki eta ertainentzat. LABORAL Kutxak egindako azken Euskadiko Enpresa Konfiantzaren Indizeak erakusten duenez, osasun-krisiak ziurgabetasuna ekarri du. Hori dela eta, enpresa-sareak ahalegin handiak egin behar ditu egoera hori gainditzeko.\nEgungo agertokia oso konplexua da, eta ertz asko ditu. Hala ere, ezkortasuna alde batera utzi eta krisitik indartuta ateratzeko, enpresa txiki eta ertainek hainbat erronkari egin beharko diete aurre 2021ean, finantzen, teknologiaren eta lehiakortasunaren arloetan. Hauek dira erronka horietako batzuk.\n2020. urteak zenbait irakaspen utzi dizkigu; besteak beste, digitalizazioak ez duela atzera egiterik: enpresek euren eraldaketa digitaleko prozesu hasiberriak bizkortu dituzte, lehiakortasunari eusteko premiak bultzatuta, eta hilabete gutxian egin behar izan dute baldintza normaletan hainbat urteko lana ekarriko lukeen bidea. Baina bada eraldaketa hori sendotzeko oinarrizkoa den elementu bat: zibersegurtasuna, egunero erronka berriei aurre egin behar diena. 2020ko urtarriletik urrira bitartean, LKS Next aholkularitza-enpresak, Secure&IT partaidetzapeko enpresaren bidez, segurtasun informatikoko 700.000 alerta, ahulezia eta mehatxu baino gehiago monitorizatu eta kudeatu zituen, eta kopuru hori izugarri azkar ari da hazten urtero. Biktima horietako asko enpresa handiak dira; esaterako, Galiziako Zendal farmazia-enpresak 9 milioi euroko kaltea ekarri zion nortasun-faltsutze bat jasan zuen duela aste batzuk. Baina digitalizazioaren aurrerapenaren ondorioz, enpresa txiki eta ertainak ere biktima potentzialen multzo horretan sartu dira, eta erasoek kalte handiak eragin diezazkiekete:\nMesfidantza sortzea eta ospe profesionala galtzea.\nZigor ekonomiko larriak, datuen ihesa gertatzen bada.\nMerkatu berrietan sartzeko zailtasunak.\nErabiltzaileak, bezeroak eta hornitzaileak arriskuan jartzea.\nHori dela eta, enpresek inbertsiotzat hartu behar dute zibersegurtasuna, eta ez gastutzat, eta euren eraldaketa digitalaren garapenera egokitu behar dute, arriskuak gutxitze aldera.\nEskudiru-fluxua behar bezala kudeatzea\nKutxa-fluxuaren gestioa erronkarik handienetako bat da, oraindik ere, enpresa txiki eta ertainetako gestoreentzat. Eskudiruaren eskuragarritasuna funtsezkoa da urteari aurre egiteko, baina hori zaila da, enpresa-sareak 2020an zehar izan dituen jarduera-etenaldien ondorioz. Hori dela eta, garrantzitsua da hainbat ekintza abiatzea:\nGastuak murrizteko politika bat diseinatzea.\nBezeroei kobratzeko eta hornitzaileei ordaintzeko prozedura behar bezala kudeatzea.\nArriskuak aztertzea eta barne-kontrolak egitea, eskudirua hobeto kudeatzeko.\nEskudirua kudeatzeko joera berriak bilatzea.\nZergen eta kotizazioen ordainketa geroratu ote daitekeen aztertzea.\nFinantza-laguntza guztiak aztertzea.\nMerkataritza-aukera berriak irekitzea\nMugikortasuna murriztearen, digitalizazioaren eta funtsezkoak ez diren zerbitzuak eten edo ixtearen ondorioz, goitik behera aldatu dira denon merkataritza- eta kontsumo-ohiturak. Hortaz, merkatuak dibertsifikatzea eta merkataritza-aukerak zabaltzea da enpresen erronketako bat, eta, horretarako, ezinbestekoa da tresna digitalak erabiltzea. Internet eta merkataritza elektronikoa sendotu egin dira, bezero berriak erakartzeko oinarrizko tresna gisa, bai bertan, bai munduko beste leku batzuetan. Herrialdeen arteko mugikortasunean murrizketa handiak daude oraindik ere, eta pandemiak kalte handia egin dio nazioarteko garraioari; dena den, egungoa bezalako krisi-egoerek bide ematen dute merkatuak aukera berrien bila aztertzeko, eta produktu eta zerbitzu berriak esportatzen saiatzeko. Industria Ministerioak enpresa txiki eta ertainen abiapuntuko egoera ebaluatzeko tresnak eskaintzen ditu, jakin dezaten zer egoeratan dauden beste merkatu batzuetan sartzeko erronkari ekiteko. Bestalde, Eusko Jaurlaritzak (SPRIren bidez) esportazioari buruzko aholkularitza-zerbitzua eskaintzen du, Euskadiko Nazioartekotze Agentziaren eskutik.\nAliatu berriak bilatzea\nAliatuak edo bazkideak bilatzea dagoeneko ez da aukera bat, premia bat baizik, batez ere krisi-garaian. Aliantza estrategiko horien bidez, efizientzia areagotu, arriskuak partekatu eta inbertsioak optimiza daitezke. Lankidetza-sare horiek interes osagarriak dituzten enpresen artean ezar daitezke, baina baita unibertsitateekin, ikerketa-zentroekin eta bezeroekin ere. Enpresen arteko lankidetzak onura hauek ditu:\nNegozio-aukera berriak sortzen ditu.\nLehiarako abantaila bereizgarria dakar.\nKostuak murrizteko eta baliabideak optimizatzeko aukera ematen du.\nEzagutza eskualdatzea eta lan-modalitate berriak ikastea ahalbidetzen du.\nUrte berriarekin batera datozen erronkei aurre egiteko, zure enpresak egungo krisi-egoera gainditzeko behar dituen aholkularitza eta laguntza eskaintzen dizkizugu LABORAL Kutxan.


Argia Multimedia. Jostunak\nGidoia: Eriz Zapirain eta Ion Telleria.\nSoinua: Beñat Gantxegi eta Lolo Ruiz.\nMuntaketa: Eriz Zapirain.\nMuntaketaren laguntzailea: Mikel Fuentes.\nDiseinua: Iraia Aspuru.


Doinuen loraldian, loreen zaindari — Bertsolari Txapelketa Nagusia 2017\nEsan beharrik ez dago Txapelketa Nagusiak bertsogintzan arrasto nabarmena utzi duela beste behin ere. Arlo askotan nabari bada ere, bereziki oparoa izan da txapelketa doinuei dagokionez. Martin Aramendi adituak dioen moduan, doinuei gagozkiela, "esan daiteke benetako udaberria, loraldia, bizi izan dugula udazkenean".\nDatuei erreparatuta, 23 doinu berri plazaratu dira txapelketan, inoizko gehien - horietatik 19 dira egoki ohiko neurrietarako -; duela lau urteko txapelketan, adibidez, 6 kaleratu ziren.\nSortuta zeuden doinuen hautaketari dagokionez ere, oparoa izan da bertsolarien lana. 1967ko txapelketan, adibidez, 20 doinu bakarrik erabili ziren. Gero kopurua areagotzen joan zen, eta 1989ko txapelketan 156 izan ziren erabilitakoak. 2017ko udazkenean erabili dira inoizko gehien, guztira, 161.\nDoinu berriekin egin beharreko lana\nTxapelketan edo ez, doinu berri bat ateratzean martxan jartzen da lantaldea. "Ahalik eta daturik gehien biltzen saiatzen gara bertsolariarekin hitz eginda: nondik norako doinua den, musikariren batek egin dion edo berak moldatu duen, partiturarik baduen…", azaldu du Martin Aramendik. "Musikariren batek egina bada, hari eskatzen diogu partitura", gaineratu du. Horrela ez bada, eurek hartzen dute partitura sortzeko ardura. "Behin datuak, partitura eta MIDIa eskuratuta ditugunean, doinutegian fitxa berri bat sortu, osatu eta argitaratu egiten dugu".\nLantalde handia izan ez arren, badira batzuk doinuen ardurarekin ari direnak. "Felix Irazustabarrena ibiltzen da bertsolariengandik hurbilen, eta normalean hark biltzen ditu lehenbiziko datuak", azaldu du Aramendik. Partiturei dagokienez, orain arte Joanito Dorronsorok sortzen zituen, eta azken txapelketan Miren Izagirre hasi da eginkizun horretan. "Joanito Dorronsorok ere lanean jarraitzen du, partiturak gainbegiratu, gure zalantzak argitu, irizpideak markatu… badugu haren beharra!", dio Aramendik. Xenpelar Dokumentazio Zentrotik Itsaso Noya arduratzen da doinutegiaz, eta berak sortzen ditu fitxa berriak eta egiten ditu aldaketak. Koordinazio edo zubi lanean Martin Aramendi bera aritzen da. "Txapelketa garaian izaten da lanik gehien, baina urtean zehar ere egoten da zeregina kontsultei erantzun, akatsak zuzendu eta abarretan, eta saiatzen gara egin behar diren lanak ahalik eta ondoen egiten", dio.\nMartin Aramendik berak doinuei buruzko analisia egin zuen Txapelketa Nagusian. Txapelketaren liburuan edota www.bertsozale.eus orrialdean dago irakurgai. Bestalde, doinu guztiak biltzen dituen doinutegia bisitatu nahi izanez gero, lotura honetan egin daiteke: bdb.bertsozale.eus/web/doinutegia.\nbdb.bertsozale.eus datu-basean kontsultagai dago doinutegia.


"Erakutsi duten maila mantentzen badute, irabaziko dute" - Irutxuloko Hitza : Irutxuloko Hitza\nBenito Elizalde, Josean Jauregi eta Joseba Higos; Arraun Lagunakeko arraunlari beteranoak\n"Erakutsi duten maila mantentzen badute, irabaziko dute"\nParte Zaharrekoak dira, eta 1989an Kontxako Bandera irabazi zuten San Pedrorekin. Ordea, Arraun Lagunaken hazitakoak dira eta gaur egun beteranoen taldean dabiltza. Aurten emakumezkoen bandera etxean geratzeko aukera asko daudela uste dute.\nBenito Elizalde, Josean Jauregi eta Joseba Higos, arraunlari beteranoak. (Argazkia: Inaxio Esnaola)\nDonostiar batentzat Kontxako Bandera irabaztea berezia da. Gogoan duzue egun hura?\nBenito Elizalde (B.E.): Ezer baino lehen azpimarratu nahi nuke 1989ko Kontxako bandera bost donostiarrek irabazi genuela San Pedrorekin. Gurekin batera aritu ziren Eulogio Genoba eta Juan Antonio Borda. Bostok aritzen gara Arraun Lagunakeko beterano gisara arraunean. Josean eta biok Kontxa hura bakarrik irabazi genuen, baina beste hiruek 91koa ere eskuratu zuten.\nJoseba Higos (J.H.): Galderari erantzunez, donostiarra izan edo ez, arraunean txikitatik aritu den batentzat Kontxa irabaztea oso garrantzitsua da. Gogoan dudana da irabazi berritan kaira sartzen ari ginela nire etxeko leihora begiratu nuela. Ikaragarria da. Zierbena, Orio edo Hondarribiko batentzat Kontxa irabaztea ikaragarria da.\nB.E.: Nik antzera pentsatzen dut. Lehenik, emozioa sentitu nuen. Kontuan hartu Joseba eta biok kaian jaiotakoak garela, eta Kontxako estropada asko ikusi eta bizi izan ditugu txikitatik. Gogoan dut nola etxeko leihoan egoten nintzen 6 edo 7 urterekin, eta gogoan dut Hondarribiaren marea berdea. Orduan garai onean zeuden, Lujanbio patroiaren gidaritzapean. Hori dena buruan geratu zitzaidan.\nJosean Jauregi (J.J.): Denbora asko pasa da, egia esan. Bitxikeria gisa, duela gutxi galdetu zidaten ea gogoratzen nuen zer jan genuen Kontxa irabazi genuenean. Pasaiako herri guztietatik ibili ginen, eta ia bazkaldu gabe geratu ginen. Kontxa irabazteari dagokionez, egun hartan ez zara konturatzen zer den irabazi duzuna. Hurrengo egunean konturatzen zara lorturikoaz. Hamabost bat urte neramatzan arraunean, eta, bai, garrantzitsua izan zen niretzat.\nB.E.: Esan bezala, Kontxa txikitatik bizi izan dugu. Arraunlari gisara, berriz, hamalau edo hamabost urterekin hasi ginen Arraun Lagunakekin arraunean. Hasiera batean, aulki mugikorra egiten genuen, eta gero traineruarekin ere hasi ginen. Egunen batean Kontxako bandera irabaztea zen gure helburua, eta lortzea izugarria izan zen. Irabazten duzun eguna ahaztezina da. Gainera, etxe ondoan. Ni kaiko 9. zenbakian bizi nintzen eta Joseba 14. zenbakian.\nNolakoa izan zen estropada?\nB.E.: Bai, noski. Gure arerio nagusia San Juan zen. Lehen igandean bi edo hiru segundo atera genizkion, eta bigarrenean hamar, oker ez banago. Gogorra izan zen, baina bi igandetan irabazi genuen.\nJ.H.: Aldeak ez ziren handiak izan.\nJ.J.: Dena dela, ez da gauza bera aurretik edo atzetik joatea estropadetan.\nJ.H.: Bigarren igandean aipaturiko errenta txikiarekin atera ginen. Aurrez, gogoan dut San Juaneko arraunlari batek esan zidala agian ehunenekoengatik irabaziko zigutela. Ordea, bigarren igandean sekulako irteera egin genuen. Irlara iristerako traineru bateko abantaila genuen, eta mantendu genuen.\nDonostiarrak izan arren San Pedrorekin irabazi zenuten Kontxa. Nolatan?\nJ.J.: Horrek azalpen bat merezi du. Elizaldek, Bordak eta hirurok Donostiarekin arraun egin genuen 1980ko hamarkada hasieran. Guk lehendabizi Donostian arraun egin genuen.\nB.E.: Aulki mugikorra egiten genuen Arraunekin, eta gero Donostia traineruarekin aritzen ginen. Garai hartan, Donostiak zituen arraunlariekin, Arraun Lagunakekoekin eta Ur Kirolakekoekin osatzen zen trainerua.\nJ.J.: San Pedrorekin izan genuen loturak badu bere testuingurua. 1985ean aulki mugikorraz aspertu ginen, eta trainerillekin hasi ginen. Urtebete beranduago, San Pedrok trainerilla bat zuen eta Arraun Lagunakek beste bat. Bi trainerillak elkartzea adostu genuen traineru bat osatzeko. 1987an eta 1988an San Pedron geratu ginen Arraunekoak izan arren. Trainerillak gure kabuz egiten genituen, baina trainerua osatzeko elkartu ginen. Eta 1989an San Pedrorekin aritzea erabaki genuen lehen egunetik, San Juaneko orduko presidenteak egindako adierazpen batzuengatik. Arrauneko presidentearekin hitz egin eta San Pedron aritu ginen denboraldi hasieratik. Hori bai, urte bakarra aritu ginen han Elizalde eta biok.\n71 urte dira Donostiako traineru batek ez duela Kontxako bandera irabazten. Euskotren liga irabazita, Arraun Lagunak hautagaietako bat da etxeko bandera eskuratzeko. Lortuko dute?\nJ.H.: Benetako aukera eskura dute, bai.\nB.E.: Nire ustez, irabazteko aukera Donostiako bi traineruek eta Oriok dute.\nJ.J.: Arraun Lagunak eta Donostiarra irabazteko moduan daude.\nB.E.: Bestalde, uste dut aipatzeko modukoa dela Jauregiren aitak irabazi zuela 1950ean Kontxako bandera Donostiako Esperanza klubarekin. Esan bezala, 71 urte dira hiriko talde batek Kontxa azkenekoz irabazi zuenetik.\nJ.J.: Horrela da, bai. Nire aita ez ezik, bi osaba ere zeuden Esperanzaren traineruan.\nB.E.: Esperanzakoen argazkiak ikusten badituzu, arrantzaleak ziren, gorpuzkera handikoak, gihartsuak eta indartsuak. Animalia batzuk ziren, Jauregiren antzerakoak. Itsasoan egiten zuten lanarekin nahikoa zuten arraunean ondo egiteko.\nOrdutik zergatik ez du Kontxako bandera irabazi Donostiako traineru batek?\nJ.J.: Argi erantzungo dizut. Orion eta beste herri batzuetan arraunari loturiko kultura bat dago. Donostian, berriz, ez. Gainera, Orion traineru bakarra dago, eta hemen Arraun Lagunak, bere garaian Fortuna, eta Ur Kirolak.\nB.E.: Donostian mila kirol modalitate daude, eta Orion arrauna eta gainerako kirolak. Baina lehendabizi arrauna. Egia da azken urtetan Donostiako Udalak diru asko jarri duela gizonezkoen trainerua indartzeko. Baina aurretik urtetan ez zen hemengo arrauna babestu.\nJ.H.: Begira, Donostian arraunaz irailean hitz egiten dugu, Kontxako estropaden sailkatze estropada iristear denean. Urtean zehar ez da askorik aipatzen. Aldiz, Hondarribian eta Orion, besteak beste, arrauna urte osoan bizitzen dute.\nZer egin behar du Arraun Lagunakek Kontxako bandera irabazteko?\nJ.H.: Zorte ona izatea baino gehiago, zorte txarrik ez izatea da garrantzitsua Kontxan. Esan bezala, irabazteko hautagaiak dira. Dena dela, horrelako estropada baten aurrean zaudenean, presioa oso handia da. Presio hori ondo kudeatzea garrantzitsua da. Denboraldian zehar erakutsi duten maila mantentzen badute, irabaziko dute.\nJ.J.: Nire ustez Kontxan esperientzia garrantzitsua da, eta baliteke horren falta izatea Arraun Lagunakeko arraunlariek.\nB.E.: Pasa den sasoian taldea egin gabe zegoen, baina aurten Oriorekin buruz buru aritu dira. Liga irabazteko hautagaiak ziren, eta, azkenean, Arraun Lagunakek irabazi zuen. Horrek sekulako konfiantza eman die. Kontxan ere Orio gainditzeko gaitasuna dute.


Zenbait biktimaren senideek datu okerrak topatu dituzte Gogora-ren webgunean | Gizartea | Berria\nBeatriz Artolazabal sailburua, gerran hildakoei buruzko webgunearen aurkezpenean, joan den astelehenean. MONIKA DEL VALLE / FOKU Tamaina handiagoan ikusi\nJoan den astelehenean, 1936ko gerran hildako 20.970 herritarren datuak biltzen dituen webgunea aurkeztu zuen Gogora-k, Memoriaren, Bizikidetzaren eta Giza Eskubideen Institutuak. Lehenagotik ere, Gogora-k urteak eman ditu biktimen errolda hori egiten, baina, orain arte, datu horiek kontsultatzeko beharrezkoa zen institutuaren egoitzara joatea, eta orain, webguneari esker, herritar guztiek dute eskura hildako senitartekoei buruzko informazioan arakatzeko aukera. Hortaz, ez da harritzekoa albistea hedabideetan zabaldu bezain pronto herritar ugarik webgunera jo izana. Eta horrekin batera iritsi dira lehenengo kexak: zenbait herritarrek nahigabea adierazi dute sare sozialetan, beren senitartekoen fitxetan datu okerrak topatu dituztelako, edo ez daudelako ados erabilitako sailkapen eta terminologiarekin.\nWebgunearen aurkezpenean, Eusko Jaurlaritzaren ordezkariek dei egin zieten herritarrei datu basera jo dezaten, eta han agertzen ez zen agiri edo informazioren bat izanez gero, aurkez dezaten. Datu okerrak atzeman dituzten senitartekoetako batzuk harremanetan jarri dira Gogora institutuarekin, eta, zenbait kasutan, datu horietako batzuk zuzendu egin dituzte jadanik.\nEstitxu Martinez de Iturrate gasteiztarra da, baina Legution (Araba) ditu familiaren sustraiak. Herri horretako herribatzar batean, Elosuan, hamazazpi lagun hil zituzten 1936ko urriaren 21ean; tartean, Martinez de Iturrateren birramonaren senide batzuk.\nGuztietan agertzen da «errepublikanoek epaiketarik gabe exekutatutakoak» izan zirela. Hori da, esaterako, Antonio Garcia de Kortazar Jaio eta Antonio Garcia de Kortazar Lopez de Armentiaren kasua. Estitxu Martinez de Iturrate ez dago ados sailkapen horrekin: «Herrian ezaguna da hori gertatu zela pertsona jakin baten mendeku nahiaren ondorioz, eta ez zuela konnotazio politikorik izan. Hildakoen artean errepublikanoak, jeltzaleak eta karlistak egon ziren. Baina, gero, frankismoak gertatutakoa baliatu zuen errepublikanoen kontrako kanpaina egiteko».\nIzan ere, Elosuko sarraskia 1936ko gerrak Araban izan zuen atalik polemikoenetako bat da. Frankismoaren historiografia ofizialean beti agertu dira Elosuko hilketak «errepublikaren krimenen» adibide gisa; herrian zegoen oroitarrian ere agertzen zen «aldra marxistek doilorki erailak» izan zirela. Herrian, aldiz, berte bertsio bat zabaldu izan da: hildakoen senitarteko ugari Araba batailoiko gudariak ziren, eta, sarraskiaren berri izan zutenean, haiek salatu zituen bizilagunaren eta egileen kontra jo nahi izan zuten.\n«Herrian adostasun handia dago hura benetan izan zenaren inguruan», azaldu du Martinez de Iturratek; 2006an, esaterako, lehen aipatutako oroitarri frankista eraitsi eta beste bat ezarri zuten, non Elosuko herritarrak «gerraren izugarrikeriaren biktima» izan zirela adierazten den. «Horregatik, amorru handia eman dit ikusteak bi bertsioen artean berriro ere irabazleen bertsioaren alde egin dutela».\nMartinez de Iturratek dioenez, ez da hori informazioan ageri den oker bakarra, eta Elosuan hildako hamazazpi herritarren fitxa guztietan agertzen da denak Bergaran jaiotakoak zirela.\nKarmele Etxabe Azkarate Zaldibiakoa da (Gipuzkoa). Haren amonaren ahizpa zen Anttoni Telleriaren istorioa guztiz lazgarria da: 1937an, Elgetako baserrian zegoela (Gipuzkoa), soldadu faxistak bortxatzen saiatu ziren, eta hura defendatzera atera zirenean, haren guraso Pedro Telleria eta Francisca Lamarain hil egin zituzten. Azken hori, Etxaberen birramona, ez zen berehalakoan hil, handik hamabost egunera baizik, Donostiako ospitale militarrean.\nAuzia ez da ezezaguna, 2019an Anttoni Telleriak berak kontatu baitzuen, eta haren lekukotasuna ETBko Ur handitan programan agertu zen. Zirrara handia eragin zuen orduan Telleriaren testigantzak. Baina Gogora-ren webgunean, aitaren heriotzaren arrazoia «beste batzuk» bezala sailkatuta zegoen, eta amarena, berriz, errepublikanoek egindako bonbardaketa batean hil izan balitz bezala. «Lotsagabekeria iruditu zitzaidan», esan du Etxabek. «Kasu askotan ez da jakingo zer gertatu zen edo gorpua non dagoen ere, baina gure kasua oso argia da».\nGertatutakoa sare sozialetan salatu zuen, eta Gogora-ri ere mezua bidali zion: «Ez didate erantzun, baina okerra berehala zuzendu dute, eta bien kasuan jarri dute judizioz kanpo exekutatuak izan zirela».


EHGAM 2009: 090622 . MATXISMOAK LIZARRAN ERE HILTZEN GAITU!!!\nEl asesino de Mª Puy Pérez confiesa el crimen y la Policía Foral localiza sus restos mortales\nLos expertos policiales recuperaron ayer varias partes humanas que deberán ser identificadas por los forenses.\nDeia, 2009-06-23 # Jesús Morales • Iruñea / Araceli Remírez • Sesma\nHallan un cadáver que podría ser el de una mujer desaparecida desde octubre\nEl ex compañero sentimental de la vecina de Estella ha confesado ser el autor material de su muerte\nPúblico, 2009-06-22 # EFE • Pamplona\nElkarretaratzea egingo dute gaur iluntzean Iruñeko Udaletxe plazan, hilketa salatzeko\nMaria Puy Perezen gorpua aurkitu dute Sesmako labore sail batean. Nafarroako Gobernuak jakinarazi duenez, Jose Maria Morentinek bere bikotekide ohiaren hilketa aitortu dio Foruzaingoari\nBerria, 2009-06-23 # Naiara Elola • Iruñea\nForuzaingoak atzo 12:00ak aldera aurkitu zuen Maria Puy Perezen gorpua, Sesmako (Nafarroa) labore sail batean. Iragan urriaren 11tik zegoen desagertuta Perez, eta haren bikotekide ohiak egindako aitorpenari esker aurkitu ahal izan dute hilotza. Javier Caballero Nafarroako Justizia, Presidentzia eta Barne kontseilariak eta Alfonso Fernandez Foruzaingoaren buruak azaldu dutenez, Jose Maria Morentin Maria Puy Perezen bikotekide ohiak aitortu egin du emakumea hil izana, eta gorpua non zegoen azaldu du.\nJose Maria Morentin, Aiegiko (Nafarroa) 50 urteko gizonezkoa, larunbatetik Foruzaingoaren komisarian egon da atxilotuta, Lodosako (Nafarroa) denda batean bere senitartekoak mehatxatzea eta ordena publikoa asaldatzea egotzita. Delitu horiengatik, atzo epailearen aurrera igaro beharra zeukan. Baina foruzain bati Maria Puy Perezen hiltzailea zela onartu ostean, prozesu hori gelditu egin da. Foruzainak Morentinen konfiantza irabazi zuela, eta hark hilketa aitortu diola jakinarazi du Fernandezek. «Polizia ez da psikologian aditua, baina aurrez pentsatuta jokatu du hasieratik, bere izaera irekiaren bitartez ustezko hiltzailearen konfiantza bereganatzeko», azaldu du.\nNafarroako Gobernuak jakinarazitako Morentinen testigantzaren arabera, urriaren 11n bere bikotekide ohiarekin geratzea lortu zuen gizonak, Lodosa eta Sesmarekin lotzen dituen errepidetik ehun metrora dagoen soro batean. Bertan, Lizarrako emakumeari labana sartu zion lepoan. Hiltzaileak gorpua bertan utzi, eta Aiegin duen etxera joan zen aizkora eta aitzurra hartzera. Ondoren, hilketaren tokira itzuli eta gorpua zatitu zuen, eta soro batean lurperatu. Foruzaingoak jakinarazi duenez, «Perezen gorpua lurperatzeko zulo sakonak egin zituen hiltzaileak, lurra goldatzean gorpuzkinaren arrastoak lurrazalera atera ez zitezen».\nForuzaingoaren Ikerketa Kriminaleko Saileko hainbat foruzainen arabera, «atzo 08:00etan hasi ziren bilaketa lanak», Morentinen aitorpenaren ondotik. Hala ere, hamabiak igaro arte ez zuten gorpuzkinik aurkitu. Maria Puy Perezen arrastoak Nafarroako Auzi Medikuntzako Institutura eraman dituzte, bertan autopsia egin diezaioten. Morentin, berriz, auzitegiaren esku jarriko dute datozen egunetan, hilketa baten egile aitortua izateagatik.\nMaria Puy Perez 2008ko urriaren 11n desagertu zen, eta ordutik lau aldiz atxilotu dute haren bikotekidea izandakoa. Lehenengo atxiloketa iaz izan zen, urriaren 13an, Perezekiko urruntze agindua hausteagatik, eta kartzelan sartu zuten. Baina iragan urtarrilaren 13an aske gelditu zen, Fiskaltzak espetxean edukitzeko «arrazoirik» aurkitu ez zuelako.\nAske gelditu zenean bertan komunikabideei bere historia saltzeko prest zegoela jakinarazi zien Morentinek. «Nik zuek galdetzen didazuenari buruz hitz egingo dut, baina ordainduz gero. Bestela ez egin inolako kontsultarik nire abokatuari. Nik saldu egiten dut nire istorioa, zuek erosi, eta honek saldu egiten du. Audientzia nahi baduzue, ordaindu egin beharko duzue». Urtarrilaren 17an berriro atxilotu zuten, Foruzainengandik ihes egiteko Morentin berea ez zen bizileku batean sartu zelako. Maiatzaren 2an atxilotu zuten hirugarren aldiz, «agintaritzaren aginduak ez betetzeagatik» aldi hartan. Azken atxiloketa iragan larunbatean izan zen, Lodosan, besteak beste, bere senitarteko bati hiltzeko mehatxua egiteagatik.\nMorentinek komunikabideei egindako adierazpenek min handia sortu dute Perezen familian. «Nik badakit Maria Puy non dagoen; zuek jakin nahi baduzue, ordaindu egin beharko duzue», esan zien komunikabideei beste egun batean. Noizbait esan zuen bere bikotekide ohia «bere gogoz» joan zela ere. Hala ere, familiak ez die inoiz adierazpen horiei erantzun, eta esperantzari eutsi dio gaur arte. Esaterako, iragan martxoan, 500 lagun bildu ziren Aiegin, Perez aurkitzeko asmoz.\nLagun andana elkartu zen atzo Lizarran Perezen hilketa salatzeko. Gaur ere, Nafarroako Gobernuak deituta, elkarretaratzea egingo dute 11:00etan, Iruñeko Vinculo plazan. Sexu Indarkeriaren Aurkako Emakumeen Plataformak, berriz, Udaletxe plazan, 20:00etan egingo du elkarretaratzea. Emakumeen Mundu Martxa Plataformak Euska Herri osoan deitu ditu elkarretaratzeak, ohiko ordu eta tokietan.\nErasoak emakumeen aurka. Azken egunotan zortzi emakumek salatu dituzte erasoak. Guardia Zibilak sei lagun atxilotu ditu Nafarroan genero indarkeriako delitua egotzita. Tolosan emakume bati erasoa diotela salatu du Bilgune Feministak, eta Irunen gizon bat atxilotu du Ertzaintzak.\nTere Saez • Lizarrako Berdintasun teknikaria: «Agur esan ahal izango diogu, eta, aldi berean, justizia eskatu»\nBerria, 2009-06-23 # Iñaki Petxarroman\nIazko urriaren 11n desagertu zelako albistea jakin zuenetik, buru-belarri ibili da Tere Saez Andrea elkarteko ordezkari eta Lizarrako Udaleko Berdintasun teknikaria Maria Puy Perezen gorpuaren bilatze lanetan. Behin gorpua berreskuratuta, aurrerantzean justizia egiteko bidea zabaltzen delako itxaropentsu agertu da.\nZer moduz zaude, Maria Puy Perezen gorpua agertu dela jakin ondoren?\nBagenekien hilda zegoela, baina baieztatzea beti da gogorra. Alabaina, eskerrak agertu den, eskerrak egia jakin ahal izango den; erruduna zein den jakingo dugu, eta Maria Puy agurtu ahal izango dugu merezi zuen bezala. Modu horretan, senideek, lagunek, hor gauden guztiek garai latz bat itxi ahal izango dugu, eta beste bat ireki: justizia bilatzeko momentua. Zeren, orain arte, alferrik eskatzen genuen epaiketa egiteko, esaterako. Horregatik, berria jakin dudanean sentimendu bikoitzarekin geratu naiz: huts bat sabel barruan batetik, eta pozezko malkoak begietan bestetik, azkenik frogatu ahal izango dugulako zer gertatu zen.\nPentsatzen dut familiak ere izango duela sentimendu hori.\nDudarik gabe. Familiak bazekien zer gertatu zen, baina tristura sentimenduaren barruan, gutxienez gorpua izango dute, eta agur esan ahal izango diote, eta, aldi berean, justizia eskatu.\nKasu hau latza izateaz gain, bitxikeriaz beterik egon da... Hiltzaileak irrati batera deitu zuen esanez berak bazekiela Maria Puy Perez non zegoen, eta ordaintzen bazioten esango zuela. Hala ere, inor ez da joan gizonarengana kontu eske.\nKasu honen inguruko gorabehera batzuek harri eta zur utzi naute, eta horietako bat hori da... Gizon honek erakutsi nahi izan du besteak baino bizkorragoa dela, eta ez zaie kasu egin hark berak eman dituen hainbat zantzuri. Ez zuen jakingo ba non zegoen gorpua!\nBeraz, gorpua agertzearekin batera, Nafarroan genero indarkeriaren ondorioz hildako beste emakume bat zenbatu beharra dago.\nBai, azken urteotan hildako 12. emakumea dagoeneko. Horrez gain, beste bat Euskadin, eta estatuko 30. emakumea, oker ez banago. Gaia hor dago, eta nabarmendu behar da berriro, baina kasu honetan azpimarratu behar da hainbat jendek lasaiago hartuko dugula arnasa aurrerantzean, zeren gizon hau arriskutsua zen, eta aspalditik esaten ari ginen pertsona batzuk arriskuan geundela.\nHerri mugimendua hasieratik aritu da lanean Maria Puy Perezen gorpua bilatzeko lanean, eta zerbaiterako balio izan du azkenean.\nBai; gainera, uste dut ondo aritu garela lanean elkarrekin familia, emakumeen mugimendua eta Udala. Batera aritu gara lanean, eta oso inportantea izan da familiaren jarrera: ez du etsi gorpua agertu arte, baina ez du nahi izan morboa eragin zezaketen kasuaren inguruko gorabeheretan sartu. Eredugarria izan da haren jokabidea.\nLa Policía Foral ha encontrado esta mañana restos del cadávez de María Puy Pérez, desaparecida desde el 11 de octubre de 2008, en un campo de Sesma después de que su ex pareja, José María Morentin, declarara que la enterró donde se ha hallado el cuerpo.\nGara, 2009-06-22 # Iruñea\nLos restos mortales de María Puy Pérez se han hallado en un campo de cereal de Sesma, donde indicó su ex pareja, José María Morentin.\nHan presentado el hallazgo del cadáver como un "éxito policial", ya que Morentin ha confesado el crimen a un agente foral que "se había ganado su confianza" y al que incluso llamaba al móvil "como si de un amigo se tratara".\nEl Ayuntamiento de Lizarra ha convocado un pleno extraordinario para las 20.00 horas. A esa hora se ha iniciado una concentración silenciosa que ha reunido a varios centenares de personas. Algunas de ellas portaban fotografías de María Puy Pérez.\n2008-10-18 · AIEGI, Nafarroa\nHoy pasa a disposición judicial el ex compañero de la mujer desaparecida en Lizarra\nAgentes de diversos cuerpos policiales y de la Agencia Navarra de Emergencias continuaron ayer la búsqueda de María Puy Pérez Ezpeleta, pero sin resultado alguno. Su ex compañero, J.M.M., no ha declarado nada en relación con este asunto y pasará hoy a disposición judicial.\nBuscan a una mujer desaparecida en Lizarra cuyo ex compañero ha sido detenido\nLa Policía Foral ha puesto en marcha un operativo de búsqueda de una mujer desaparecida en Lizarra y cuyo ex compañero sentimental se encuentra detenido por quebrantar una orden de alejamiento.\nPublicado por EHGAM en 20:20


Eskubide urraketaz betetako bi hamarkada | Mundua | Berria\nGuantanamoren itxiera eskatzeko protesta bat, Washingtonen. ERIK S. LESSER / EFE Tamaina handiagoan ikusi\nLaranjaz, burua estalita eta eskuburdinekin lotuta iritsi ziren lehen hogei presoak Guantanamoko (Kuba) base militarreko espetxera, Al-Qaedarekin eta talibanekin loturaren bat zutelakoan. Gaur duela hogei urte izan zen hori. Ordutik, 780 lagun giltzapetu dituzte AEBek segurtasun handiko kartzela hartan, eta oraindik ere 39 preso daude; horietako 27, haien aurkako akusaziorik gabe. Giza eskubideen aldeko mugimenduek sarri salatu dituzte han gauzatutako torturak eta arrazoitu gabeko espetxealdi mugagabeak.\nAEBetako armadak 96 orduan eraiki zuen espetxea, Afganistango inbasioaren testuinguruan atxilotutako herritarrak giltzapetzeko. George W. Bush presidenteak hasitako «terrorismoaren aurkako gerraren» hasiera zen. Une hartan, ehun zelda eta bost galdeketa gela zituen espetxeak, baina denborarekin nabarmen handitu zen, eta egun 400 milioi euro baino gehiago erabiltzen dira hura mantentzeko.\nGaur egun espetxeratuta daudenen artean, hamabik dute haien aurkako auzibide bat irekita. Horien artean daude 2001eko irailaren 11ko erasoen ustezko egileetako bost; besteak beste, Khalid Xeikh Mohammed, AEBek atentatuen «burutzat» jo dutena. Gehienak, berriz, «balio txikiko» presotzat jo dituzte. Haietako hamahiruk jasoa dute espetxez aldatzeko baimena ere, baina erabakiei jarritako trabek galarazi diete irtetea. Haiena ez da salbuespena. Izan ere, Seton Hall Unibertsitateak eginiko ikerketa baten arabera, kartzela hartatik igaro diren presoen %92 ez ziren Al-Qaedako kideak.\nPresoak giltzapetzeko arrazoien edo arrazoi faltaren gainetik, ordea, haien eskubideen urraketek egin dute ezagun Guantanamoko espetxea. AI Amnesty International eta Human Rights Watch erakundeek torturak eta espetxeratze mugagabeak salatu dituzte, eta neurriak hartzeko exijitu diote AEBetako presidente Joe Bideni. Horrez gain, AIk Washingtoni eskatu dio «nazioarteko legediak onartuko lituzkeen frogarik» ezean presoak askatzeko, eta torturen egileak ikertzen hasteko. Izan ere, ireki zutenetik bederatzi preso hil dira han, Pentagonoaren arabera.\nEtxe Zuriak lau presidente izan ditu Guantanamo eraiki zutenetik. Bush (2001-2009) eta Donald Trump (2017-2021) errepublikanoek espetxea defendatu zuten euren agintaldietan. Azken horren garaian, gainera, Washingtonek agindu zuen espetxea «beste 25 urtez irekita mantentzeko», eta mahai gainean jarri zuen Estatu Islamikoko kideak hara eramatea ere. Hala adierazi zuen kartzelako komandante John Ringek 2018an.\nDemokraten jarrera bestelakoa izan da, baina emaitza berdintsuak izan ditu. Barack Obamak (2009-2017) bere lehen hauteskunde kanpainan adierazi zuen kartzela ixteko asmoa, baina zortzi urtean ez zuen urratsik egin. Orduan presidenteorde zenak, Joe Bidenek, gauza bera agindu zuen Etxe Zurira iritsi baino lehen. Azken urtebetean eman den pauso bakarra, ordea, preso baten irteera izan da.\nKongresuaren babes falta adierazi izan dute demokratek euren jokabidea argudiatzeko, baina, giza eskubideen aldeko mugimenduen arabera, kostu politikoen beldurrak eginarazi die atzera. Izan ere, Askatasun Zibilen Aldeko Batasun Amerikarreko kide Hina Shamsiren esanetan, gobernuak nahikoa luke presoen habeas corpus eskaerei aurre ez egitea. Hala, ohiko auzitegien pean geratuko lirateke haien kasuak, eta ez epaitegi militarren eskuetan.\nAIko Daphne Eviatarren ustez, espetxeak irekita jarraitu bitartean, Washingtonen sinesgarritasunak ezbaian jarraituko du: «Zenbat eta denbora gehiago egin, orduan eta gehiago ahulduko da AEBek giza eskubideen arloan duten nazioarteko sinesgarritasuna».


Musikazuzenean agenda Green Valley + Little Martin Selektah\nGreen Valley + Little Martin Selektah\nAbenduaren 14 gauean Green Valley taldea zuzenean ariko da Azpeitiko Sanagustin Kulturgunean. Emanaldian Little Martin Selektah ariko da ere, musika sesioan.\nGreen Valley musikari euskaldun eta katalanen artean osatutako reggae eta dancehall taldea da. Ander Valverde, taldearen sortzailea, 2001ean hasi zen Gasteizen sound system gisara eszenatokietara igotzen. Ondoren, Bartzelonara joan zen bizitzera, eta, bertan, Green Valley taldea sortu zuen beste lagun batzuekin batera. Orduz geroztik sorkuntza lanak plazaratu eta kontzertuak eskaintzen dabiltza etengabean. "Bajo la piel", aurten bertan argitaratu duten diska, aurkeztuko dute Sanagustin kulturgunean.


Alpitxu eta Goikogane mendietako gurutzeak moztu dituzte - Laudio - Aiaraldea.eus\nAlpitxu eta Goikogane mendietako gurutzeak moztu dituzte\nAimar Gutierrez Bidarte 2021-07-20 08:51\nGoikoganeko gurutzea moztu dute. / Mendikat\nAlpitxu eta Goikogane mendien tontorrean zeuden gurutzeak moztu dituzte asteburuan. Ez da herriko mendiek pairatzen duten mota honetako lehenengo ekintza.\nAlpitxu eta Goikogane mendien gailurrean zeuden gurutzeak moztu dituzte iragan asteburuan. Gurutzeak bi mendien gailurretan kokatuta dauden postontzietan zeuden. Ez da herriko mendiek pairatzen duten mota honetako lehenengo ekintza, 2018an Kamaraka, Mugarriluze eta Kukutza mendietako gurutzeak ere eraitsi baitzituzten.\nEuskal Herriko gailur gehienetan aurkitu daitezke mendi postontziak. Anboton jarri zuten lehenengoa 1915. urtean. Buzoi hauen bidez, mendizaleek gailurra zapaldu dutela akreditatu dezakete, bertan euren mendi klubaren txartela utziz, mendizalearen izena eta igoeraren data adierazita. Urtero antolatzen den Ehun Mendien Erronkako sailkapena osatzeko baliatzen dira txartel horiek.\nGoikogane mendiko lehen postontzia 1959ko azaroaren 22an jarri zuten, mendi klubaren sorrerarekin bat eginez\nGoikogane Mendi Taldeak jarri zuen Goikogane mendiko lehen postontzia 1959ko azaroaren 22an, mendi klubaren sorrerarekin bat eginez. Taldearen XV. urteurrenean -1974ko azaroan- buzoia berritu egin zuten, gaur egunera arte izan duen itxura emanez.\nAlpitxu mendiak ere hainbat buzoi ezagutu ditu. Goikogane Mendi Taldeak jarri zuen lehenengoa 1976ko azaroaren 21ean, baina handik urte batzuetara desagertu zen. 1997ko otsailaren 28an Laudioko mendi taldeak, Areta Beti elkartearekin elkarlanean, desagertutako postontzi hura ordezkatu zuten. Azkenik, 2009ko azaroaren 12an, Areta-Goiko taldeak gurutze formako bigarren buzoi bat jarri zuen.\nHurrengo katalogoan aurkitu daitezke Arabako mendietako buzoi guztiak.


Honi buruz - Arnasa Gara\nEuskararentzat arnasguneak diren udalerriak zein bertako herritarrak ahalduntzea eta dagokien aitortza egitea dira ekimen honen oinarri nagusiak. Hiztun komunitate sendo bati esker, euskaraz modu naturalean bizi daitezkeen udalerriek dute arnasgune izendapena, eta funtsezkoak dira Euskal Herri euskaldunago bat lortzeko. Arnasa Gara kanpainak balioan jarri nahi ditu herriok, eta errekonozimendua adierazi nahi die urteetan euskararen ongizatearen alde izandako jarrerarengatik.\n2019an Arnasa Gara kanpaina garatu zuen Hiruko Itunak UEMArekin batera. EiTB-k ekoitzitako ‘Kartzela’ serie digitala eta herriz herri egindako ekitaldiak izan ziren kanpainaren muina. Denetara 21 herrietan egin ziren aurkezpen ekitaldiak eta 1.000 lagun baino gehiago batu ziren, kezkak, gogoetak eta erronkak konpartituz.\nArnasa Gara – egunerokoan zer?\nAurten Arnasa Gara bigarren kanpaina abiatuko da, iazko kanpainatik ateratako ondorioetan sakontzeko helburuarekin. ‘Arnasa Gara – egunerokoan zer?’ kanpainak arnasguneei lotutako zortzi ideia zehatz landuko ditu astean behin sareratuko den esketx baten bidez, iazko kanpainan ateratako ondorioak oinarri dituztenak. Helburua arnasguneetako herritarrek euren arazo eta erronketatik abiatuta ahalduntzerako urratsa ematea da eta arnasguneek euskararen biziberritzean duten garrantzia azpimarratzea.\nKanpaina nagusiaren sustatzaileak UEMA, Eusko Jaurlaritza eta Nafarroako Gobernua dira. Hauen laguntzarekin ekoiztu dute Hiru Damatxok kanpainaren ardatza izango diren zortzi esketxak. IAMETZA kanpainaren sormenaz eta koordinazio-lanez arduratzen ari da.


Degradazio konpostagarria biodegradazioaren muga, mikrobio ingurunea izendatzea, degradazio denbora, estandarra eta ingurumenean duen eragina dira. Europar Batasunak definizioa du horretarako, eta "material konpostagarria" dela esaten da. EN13432 arabera, co ...\nZer da material biodegradagarriak\nBioplastikoen definizioa: plastikoak oinarri biologikoak badira, bioplastikoak, biodegradagarriak edo biak bezala definitzen dira. Bio oinarria produktua (zatia) biomasatik (landaretik) datorrela da. Bioplastikoak arto, azukre kanabera edo zelulosatik datoz. Bioplastikoen biodegradazioa bere egitura kimikoaren araberakoa da ...\nAzido polilaktikoaren bioplastikoen aplikazio tipikoa\nPLA azido polilaktiko bioplastikoen aplikazio tipikoa poliester alifatikoari dagokio, material polimero orokorren oinarrizko ezaugarriak ditu, prozesatzeko errendimendu mekaniko ona eta uzkurdura txikia. Plastiko sintetiko gehienetarako erabil daiteke. Oso erabilia da pa ...\nZer desberdintasun dago degradagarria, biodegradagarria eta konpostagarriaren artean?\nBio oinarritutako plastikoak eta biodegradagarriak diren plastikoak ingurumena errespetatzen dute eta batez ere petrolioz osatutako plastiko tradizionalen ordezko iraunkorrak dira. "Degradagarriak", "biodegradagarriak" eta "konpostagarriak" jendeak hitz egitean maiz aipatzen dituen terminoak dira ...\nStretch Film biodegradagarria, Biodegradagarria den Cling Wrap, Poltsa konpostagarriak, Zabor Poltsa Konpostagarriak, Biodegradagarriak diren zabor poltsa konpostagarriak, Eco Cling Wrap Sugar Wrap,


Bilboko dendariak bezeroari begira\nBilboko lau merkatarirekin aritu gara berbetan. Euskara ikasten ari dira, bezeroarekin hizkuntza hori erabili nahi dutelako. Lotsa ematen die lehen hitza euskaraz egiteak, baina haiei hala eginez gero ikasitako guztia mihira dakarte.\nEzkerretik eskumara Jabi Carrillo, Fernando Garcia, Arantza Alvarez irakaslea, Amaia Chorro eta Izaskun Bilbao.\n“Normalean hemen Bilbon oso arraroa da bezeroek euskaraz egitea”. “Nire dendan gero eta gehiagok egiten du”. “Ba nik egunean birritan-edo edukitzen dut dendan euskaraz hitz egiteko aukera”. “Erakusleihoko kartelak hizkuntza bietan dauzkat eta horrela jendeak susmatzen du barruan euskaraz egin daitekeela”. Bilboko zentroan lan egiten duten merkatarien berbak dira horiek. Astean bi eguerdi ostetan euskara ikastera joaten dira Indautxuko AEKra. Badabiltza ikasten, eta ausardia pixka bat batuta, bezeroekin euskaraz egiten saiatzen dira. Horretarako lehen baldintza bezeroek eurek lehen hitza euskaraz esatea izaten da.\n“Duela asko hasi nintzen euskaltegian, baina lan ordutegiarengatik klaseak utzi behar izan nituen”. Merkatari ugariri gertatu zaio Jabi Carrillori gertatu zaionaren antzeko zerbait. Burdindegi baten egiten du lan eta eguerdian euskara ikasten hasi da aurten. Duela hiru urte, Bilboko Udala dendarientzako ikastaro bereziak diruz laguntzen hasi zen, Biribilko izeneko egitasmoaren baitan. Klase gehienak eguerditan izaten dira HABE eta AEK-ko euskaltegietan. Indautxuko AEKn egon gara gu, euskara ikasten dabiltzan merkatariekin solasean.\nEuskaltegira eguerdi ostean gerturatu gara, izan ere, ordu biak eta laurdenetan hasten du merkatari talde batek euskara ikastaroa. Gaurkoan lau lagun batu dira. Amaia Chorro botikaria da eta duela hiru urte hasi zen Biribilkon parte hartzen. Fernando Garcia ere bai; telefono mugikorren denda batean egiten du lan. Izaskun Bilbaok bigarren urtea du hau eta kirol dendan egiten du behar. Laugarren ikaslea Jabi Carrillo da. Arantza Alvarez arduratzen da ikastaroa zuzentzeaz.\nGustura dabiltza euskara ikasten. Astean bi egun gutxi dela diote, baina dendetako ordutegia kontuan hartuta eurentzako ordutegi egokiena hori da.\nBezeroek lehenengo hitza\nAzalpenak ederto ematen dituzte euskaraz lau merkatariek, baina bezeroei “zerbait gura duzu?” galdetzen... ez, oraindik ez dira ausartzen bezeroengana euskaraz zuzentzen. Gainera, azaldu dutenez, bezeroek eurek edukitzen dute lehenengo hitza, eta Carrilloren arabera, “nahiz eta jakin, oso arraroa da bezeroek euskaraz berba egitea”. Chorrok ere gauza bera uste du: “Ulertzen dugula badakite, egingo dute, baina normalean ez dira ahalegintzen”.\nBilbaori, aldiz, kirol arropa dendan, gero eta bezero gehiagok egiten dio euskaraz. Erakusleihoan kartel guztiak euskaraz jartzen saiatzen dela azaldu du: “Gabonetan ordutegi berezia iragartzeko kartela idatzi nuen”. Gero Alvarez irakasleari ekarri zion zuzentzeko. Kartelekin jendeak barruan euskaraz hitz egiteko aukera ikusiko duela uste du: “Horregatik gero eta jende gehiagok hitz egiten dit euskaraz!”. Lotsa apur batekin erantzuten diela aitortu du, “eta bezeroek oso pozik hartzen dute”. Carrillok ere igartzen du bezeroen harrera ona: “Bikote bat sartzen bada eta euren artean euskaraz badabiltza, pista ematen dute; eta gero ‘poltsa bat ipiniko dizut?’ galdetuta poztu egiten dira”. Bilbaok nabarmendu duenez, “nahiz eta txarto egin, jendeari gustatu egiten zaio, eta animatu egiten gaitu euskaraz berba egitera. Moldatzen gara, euskara eta erdara konbinatzen ditugu eta bezeroek asko eskertzen dute”.\nHala eta guztiz ere, euskaraz beharrean berba egiteko aukera gutxi izaten dutela nabarmendu dute merkatariek. Fernando Garciak azaldu duenez bere inguruan lankideetako inork ez du euskara erabiltzen, eta Carrillok kalkuluak egin ditu: “Egunean bi aldiz-edo edukitzen dut euskaraz hitz egiteko aukera burdindegian”. Badauka, hala ere, bezero fidel bat beti euskaraz egiten diona: “Giltzak egitera etortzen da, nigana beti, eta euskaraz egiten du. Gustura egongo da zerbitzuagaz, baina nik euskaraz jakiteak ere eragina daukala uste dut”. Garciak, telefonoen alorrean lanean ibilita, bezeroak kexaka badatoz ez duela sekula euskaraz egiten azaldu du, gai korapilatsuetan euskaraz ez baita eroso sentitzen: “Atseginak badira agian bai”, dio erdi barrez.\nCarrillok egunerokoan normalean ez du euskara praktikatzen, baina bere umeekin beti: “Jaio zirenetik egiten diet euskaraz, baina maila batera heltzen zebiltzala ikusi nuen, eta horregatik erabaki nuen euskara hobetu behar nuela euskaltegian”. Garciak ere bi seme-alaba ditu. Eskolako lanetan laguntzen saiatzen dela aipatu du, eta ez dela batere erraza: “Normalean euskaraz hitz egiten den herriak bisitatu gura izaten ditut umeek ikusteko beste pertsona batzuek erabiltzen dutela eta ez dela eskola barruko gauza bakarrik. Harritu egiten dira”. Carrillok nabarmendu duenez, “badakit euskara eskolagaz erlazionatzen dutela, eta horregatik egiten diet beti euskaraz”.\nKontuak kontu, euskararen etorkizunaz baikor dira merkatariak. Garciaren iritziz, gaur egun asko erabili ez arren, “gero beharrezkoa izango da”. Bilbaok ere gauza bera uste du: “Gurasoek ez dakite, baina umeek bai, eta eurek nagusitzean euskaraz hitz egingo dute”.\nBiribilko egitasmoaren jarraipena\nKlase amaieran ikasleek ardura bat azaldu dute; ez dakite datorren urtean euskara ikasteko diru-laguntzak jarraituko ote duen: “Talde txikia gara eta orain krisia dela-eta gaitza izango da agian”. Jarraitzeko gogoz daude, eta horretarako merkatariei egitasmoaren berri ematea behar dela nabarmendu dute: “Askok ez dakite eguerdian aukera hau dagoenik, udalak publizitate gehiago egin beharko luke”.\nBilbo, gero eta euskaldunago\nBiribilko egitasmoa martxan ipini aurretik Bilboko Udalak merkataritzaren azterketa soziolinguistikoa agindu zion Siadeco aholkularitza enpresari. Ondorioztatu zenez, Bilboko merkatarien %22,9 euskara ulertzeko gai da. Inkesta pasatutako merkatarien %30,5ak euskarazko ikastaroekiko interesa agertu zuen.\nHiru ikasturteotan 469 merkatari hurreratu dira Bilboko euskaltegietara Biribilkon parte hartzera; aurten 112 dabiltza euskara ikasten. Proiektuaren arduradunek nabarmendu dute euskara ikasteko arrazoi nagusi bi dituztela merkatariek. Batetik, interesa dute euskara euren herriko hizkuntza delako, eta bestetik, gero eta gehiagok euskara merkataritza zerbitzua hobetzeko tresna moduan ikusten duelako. Azken finean, gero eta bezero euskaldun gehiago dute Bilboko merkatariek. Euskararen ezagutza asko hazi da azken urteotan: 1996an 50.000 euskaldun bizi ziren eta 2006an 83.000 bilbotarrek aitortu zuten euskaraz ondo berba egiteko gai zirela. Horrez gainera, egunero-egunero Bilboz kanpoko hainbat euskaldunek egiten du bizimodua Bizkaiko hiriburuan.


18 hiritako 143 kirol-instalazio aztertu ditu EROSKI CONSUMERek: Hobetu egin dira kirol-instalazio publikoak, nahiz eta udalek gutxiago inbertitu [4tik 1. orria] | Aldizkaria | EROSKI CONSUMER\n18 hiritako 143 kirol-instalazio aztertu ditu EROSKI CONSUMERek: Hobetu egin dira kirol-instalazio publikoak, nahiz eta udalek gutxiago inbertitu\nGero eta jende gehiagok egiten du kirola. Igeri egin, futbolean aritu, saskibaloian, tenisean... aukera ugari eta azpiegitura osatuak eskaintzen zaizkie herritarrei, eta adin guztietako jendea ikusten da kiroldegietan; kirolak, izan ere, hainbat onura fisiko eta emozional ditu berekin. Azken 30 urteetan, erruz ugaritu dira kirol-instalazioak (% 77 baino gehiago), eta eraiki dituzten guztietatik, publikoak dira hirutik bi. Azpiegitura horiek egoki kudeatzeko, dirua inbertitu behar izaten da, eta halaxe egiten dute guk aztertu ditugun hiriburuetako udalek, nahiz eta orain lau urte baino gutxiago jartzen duten proportzioan. Halaxe egiaztatu du EROSKI CONSUMERek egin berri duen azterketak: 18 hiriburutako kirol-azpiegitura publikoak aztertu ditugu, eta 143 instalazio ikusten izan gara. Honako hiriburu hauetan egin dugu azterlana: A Coruña, Alacant, Bartzelona, Bilbo, Cadiz, Donostia, Gasteiz, Granada, Iruñea, Kordoba, Madril, Malaga, Murtzia, Oviedo, Sevilla, Valentzia, Valladolid eta Zaragoza. Emaitzek erakusten dutenez, kirol-instalazio publikoak hobetu egin dira azken lau urteetan, nahiz eta udalek gero eta portzentaje txikiagoa bideratzen duten horietara aurrekontuetatik. 2006. urtean ere antzeko ikerketa bat egin genuen, eta harekin alderatuta, zera ikusten da: hornidurak nabarmen hobetu dira, baina oraindik ere bada zer egina: igerileku bat dago 19.500 biztanleko (2006an, bat 21.000 biztanleko), gimnasio bat 15.600 biztanlerentzat (2006an, bat 18.500 biztanlerentzat) eta futbol-zelai bat 17.700 herritarrentzat (2006an, bat 21.300 herritarrentzat). Kopurua bezala, kalitatea ere handitu da, eta guk aztertu ditugun instalazioek emaitza 'ona' eman dute; % 4 soilik geratu dira gutxieneko mailara iritsi gabe garbitasunaren, segurtasunaren, irispideen, mantentze-lanen eta informazioaren ataletan.\nHurrengo orrira joan: Aldeak, hiriz-hiri >>\nPDF: Egin klik hemen honako ekintza hau burutzeko: Informazio hau PDF bertsioan jaitsi (844 Kb)\n[1. orria] Hobetu egin dira kirol-instalazio publikoak, nahiz eta udalek gutxiago inbertitu\n[2. orria] Aldeak, hiriz-hiri\n[3. orria] Onena, instalazioen garbitasuna eta segurtasuna\n[4. orria] Irispideak onak dira, oro har eta konparaketako taula


Donostiako Sustapena elikadura-sistema eraldatzeko proiektu europar batean ari da parte hartzen – GAUR DONOSTIA\nDonostiako Sustapenaren bitartez, Fusili proiektuan ari da parte hartzen Donostia, Europako beste hamaika hirirekin batera. Ezagutzen eta ikaskuntzen trukerako proiektua da, hain zuzen, elikadurasistema eraldatzeko erronkei heltzea helburu duena. Europako Batasunak 886.000 euroko ekarpena onartu du Donostiarako, proiektua aurrera eramateko. Donostiako Sustapena da proiektuaren kiderik garrantzitsuena, koordinazio lanak v89egingo dituen Cartif fundazioarekin batera (Valladolid).\nEgungo elikadura-sistemaren eraldaketa lortu ahal izateko lehen zutabeak jartzea; horixe da proiektuan parte hartzen duten hiriek aurrean duten erronka. Donostia jadanik hasia da lanean elikadura-sistema propio, jasangarri, inklusibo, erresiliente, seguru eta dibertsifikatua lortzeko helburuarekin; elikadura segurua eta irisgarria bermatuko duen sistema bat, elikagai-hondakinak murriztea eta biodibertsitatea zaintzea helburu izango duena, eta, aldi berean, klima-aldaketaren ondorioak leuntzen eta horietara egokitzen lagunduko duena, Donostiak 2017an sinaturiko Milango Hitzarmenean jasotzen den moduan. Hori dela eta, nekazaritzako elikagaien arloko Guztiona Klusterra sortu da Donostian. Sektoreko enpresa, erakunde eta erakunde sozioekonomikoen sare bat da, kideen arteko sinergiak eta lankidetzak sustatzeko eta sektorea lehiakorragoa izateko. Hain zuzen, hirian aberastasuna eta enplegua sortuko duten, elikaduraren arloko karbono-aztarna murriztuz ingurumenaren aldeko konpromisoa hartzen duten eta tokiko elikadura-sistema osasungarri baten alde lan egiten duten ekimen eta proiektuak erakarri eta bultzatzea da klusterraren helburu nagusietako bat.\nEnrique Ramos Sustapen Ekonomikoko zinegotziaren arabera, “proiektu honen bidez, Donostiako hiriak aukera ezin hobea du elikadura-sistema osoa eraldatzeko, sektoreko eragile guztiekin elkarlanean eta Europar Batasunarekin eta Europako hamaika hirirekin lankidetzan, aurrera eraman beharreko estrategia definituz, politikak martxan jarriz eta, horrez gainera, dagokion ekintza-plana aplikatuz”.\nFusili proiektuaren bidez, parte hartzen duten hiriek ekosistema berritzaileak sortuko dituzte elikadurasisteman, politika eta ekintza integratuak martxan jartzeko dituzten gaitasunak indartuz, hiri-eremu osasungarri baterantz trantsizioa egiteko helburuarekin, eta elikadura-sistemaren dimentsio guztietan hobekuntzak egitea ahalbidetuko duten politika hiritar bideragarri, errepikagarri eta berritzaileen bitartez. Donostiaren kasuan, Donostiako Sustapenaren bitartez parte hartuko du hiriak, eta Ingurumen Sailak eta Eroskik ere parte hartuko dute prozesuan. Halaber, hiri hauek hartzen dute parte sarean: Nilufer-Bursa (Turkia), Oslo (Norvegia), Kolding (Danimarka), Turin (Italia), Castelo Branco (Portugal), Differdange (Luxenburgo), Rijeka (Kroazia), Kharkiv (Ukraina), Tampere (Finlandia), Atenas (Grezia) eta Erroma (Italia).\nHauek dira Fusili programaren helburu zehatzak:\n1. Elikaduraren arloko Living Lab-ak sortzeko metodologia bat zehaztea.\n2. Hamabi hirietan elikaduraren arloko Living Lab-ak sortzea.\n3. Hiriaren elikadura-sistema ebaluatzea, eragile publiko eta pribatuekin elkarlanean, Food 2030 europar estrategiaren lehentasunak kontuan hartuta.\n4. Beste hamaika hiriekin batera, epe laburreko eta luzeko plangintza bat diseinatzea, hiriaren elikadurasistema eraldatzeko, politika berritzaile eta ekintza-planen bidez.\n5. Negozio-eredu eta finantziazio-eskema berriak garatzea eta funts publiko eta pribatuak modu berritzailean erabiltzea, zehazturiko politikak martxan jartzeko.\n6. Nazioarteko besteko proiektu eta ekimen batzuekin lankidetzan aritzea, ezagutzak eta esperientziak modu eraginkorrean trukatzeko.\nFusili proiektua Horizon2020 programaren barruan aurkeztu zuten, “Empowering cities as agents of food system transformation” gaiari buruzko CE-FNR-07-2020–FOOD 2030 deialdian. Hain zuzen, deialdi horretan aukeratu dute proiektua, Europar Batasunaren finantziazioa lortzeko.\nAnterior Entrada anterior: Eguzki alerta de que el relleno ilegal de Belartza corre el riesgo de convertirse en un vertedero\nSiguiente Entrada siguiente: Fomento de San Sebastián participa en un proyecto europeo de transformación del sistema alimentario


Mugikorreko itzulpen - Wikipedia, entziklopedia askea.\nMugikorreko itzulpena telefonia mugikorreko gailuetarako itzulpen automatikoko zerbitzu bat da; hau da, telefono mugikoretarako, PDA gailuetarako, pocket PCetarako eta telefono adimentsuetarako balio du, besteak beste. Zerbitzu hori hizkuntza konputazio programazioan oinarritzen da, aparatu mugikorraren komunikazio teknologiarekin. Eskuan gailu bat edukiz, mugikorreko itzulpenak hizkuntza batetik bestera berehala itzultzeko aukera ematen die erabiltzaileei, datuen zerbitzu kuota bat erabiliz, giza itzultzaile baten kuota baino askoz gutxiago esanguratsuagoa izanik.\n3.1 Ahotsaren azterketa\n3.2 Ahotsaren sintesia\n3.3 Irudien itzulpenak\n4 Erabilerak eta abantailak\n6 Ikusi gainera\nMugikorreko lehen itzulpen sistema 1999.urtean sortu zen, Advanced Telecomunicacions Research Institute International-Interpreting-ren eskutik, telekomunikazioetako ikerketen laborategietan Kansai-en (Japonia). Lehen sistema honetan, gailu mugikor batekin hizkuntza jakin batean hitz batzuk grabatzen ziren, nahi zen hizkuntzara itzultzen ziren, hitz hauek sintetizatu egiten ziren eta bertze gailu mugikor batera bidaltzen ziren. 2004.urtean, Transclick enpresak, itzulpen automatikoko programa bat merkaturatu zuen gailu mugikorrentzat, erabiltzailearen sarrera mezuak, SMS mezuak,e-mailak eta berehalako mezuak itzultzeko gai zena. Hala ere, 2006.urtera arte ez zen patentatua izan. 2005ko azaroan, beste enpresa japoniar batek, NEC Corporation, telefono mugikorretan instalatzen ahal zen itzulpen sistema baten garapena iragarri zuen. Sistema berri hau, 50.000 japoniar hitzi eta 30.000 ingeles hitzi antzemateko gai zen. Hala ere, 2009ko urtarrila arte ez zen produktua ofizialdu. 2007.urtean, Estatu Batuetako Moka LCC enpresak, eleaniztun ikasketen produktuak eskaintzen hasi zen, non SMS mezuak erabiltzen ziren itzulpenak bidaltzeko. Gaur egun, itzulpen on-linearen buru Google Translate da, edozein eskuko gailuentzat mugikor bertsioa garatu duena non hainbat sarrera iturri, SMS mezuak, e-mailak, ahotsa, irudiak, etc., bezala hizkuntza askoetara itzultzeko gai den.\nGailu mugikor batek kanpoko zerbitzari batekin komunikatu beharra dauka, sarrerako datuak bidaltzeko eta datu hauek gurako hizkuntzan jasotzeko. Egun, komunikazio teknologia ezberdinak erabiltzen dira WAP,GPRS, EDGE, UMTS o Wi-Fi bezala, baina teknologia zaharrek erabiltzen duten komunikazioa SMS mezuen bidezkoa da, datuen fardelak bidali eta jasotzeko. Japoniar hornitzaileak japoniera, txinera, ingelesa eta koreera artean eskaintzen dituzte itzulpenak, baina bertze hornitzaileak hizkuntza gehiago eskaintzen dituzte, hala nola ingelesa, frantsesa, alemana, italiera, gaztelania eta katalana. Ahotsaren belaunaldia, aldiz, gehien hitz egiten diren hizkuntzetara mugatuta dago oraingoz (ingelesa, txinera, gaztelania, italiera, frantsesa eta alemana, kasu).\nMugikorreko itzulpenak ezaugarri asko ditu, zeinek itzulpen zuzena egitea eginarazten duten. Erabiltzaileak gailuaren tekla erabiliz testua sarrarazten ahal du, hitz edo esaldi batzuk aparatuaren mikrofonoa erabiliz grabatuz edo testu preexistenteak erabiliz, e-mailak, SMS mezuak edo irudi edo argazki baten testuak bezala. mugikorreko itzulpenaren ezarpen batzuk itzulpenaren prozedura oraindik gehiago errazten dute.\nAhotsaren azterketa[aldatu | aldatu iturburu kodea]\nEzarpenak hitz multzo bat grabatzea onarrarazten dio erabiltzaileari,esaldi bat bezala adibidez, non grabaldi hori itzulpen zerbitzarira bidaliko den testura bihurtua izateko,eta gero nahi den hizkuntzara itzulia izateko. Mintzamenaren teknika azterketak erabiltzen dira grabatutakoa testuan bihurtzeko,zeinak akustikan, seinalearen prozeduran, fisiologian, adimen artifizialean eta zientzia konputazionalean oinarritzen diren. Sistema honen arazo nagusia ezagutzaren iturri ezberdinekin lan egitea da sarrera hizkuntzaren eta hitz egiten duen pertsonaren arabera aldatzen delako; fonetikan, fonologian, lexikoan, sintaktikoan, semantikan eta pragmatikan bezala.\nAhotsaren sintesia[aldatu | aldatu iturburu kodea]\nZerbitzuak testua ahots bilakatzen du. Hartara, mugikorreko itzulpeneko ezarpen batzuetan itzulpen zerbitzariak desio izan dugun hizkuntzara itzulitako testua audioan erreproduzitzeko aukera bada. Ahots sintetikoa ahots artifiziala da, mintzamenaren sintetizazio prozedura baten bitartez sortua. Ahots sintetikoaren kalitatea bere ulergarritasunaren eta naturaltasunaren araberakoa da.\nIrudien itzulpenak[aldatu | aldatu iturburu kodea]\nEzarpenak testu baten argazkia egiteko aukera ematen dio erabiltzaileari gailu mugikorraren kamerarekin ( edo existitzen den argazki bat erabiliz) eta behin argazkia eginda, itzulpen zerbitzariari bidaltzen zaio non honek karaktereen ezagutza optikoa (OCR)egiten duen, nondik irudiaren bitartez testua ateratzen den gero gurako hizkuntzara itzulia izateko.\nErabilerak eta abantailak[aldatu | aldatu iturburu kodea]\nItzulpen automatikoko aparatu bat dauka eta horrek erabilera eta abantaila ezberdinak ditu berekin:\nBidaiak: mugikorreko itzulpena bidaiatzen duen jendearentzat lagungarria da, bertze herrialdeetako jendearekin erraz elkar ulertzeko.\nNegozio sareak: mugikorreko itzulpenarekin hainbat herrialdetako bezero edo enpresekin negozioak egiterakoan denbora bai kostuak murrizten ahal dira, dei eleaniztun edo bitarteko itzulpen zerbitzuekin konparatuz.\nGizarte sareen globalizazioa: mugikorreko itzulpenak maila internazionaleko lagunekin txateatzeko eta mezuak bidaltzeko aukera ematen du, bai eta adiskidetasun berriak ezagutzea hizkuntzaren oztopoa gaindituz.\nHizkuntza arrotza ikasi: hizkuntza bat ikastea errazagoa eta merkeagoa da gailu mugikor batekin, itzulpena benetako denboran izanik.\nMugikorreko itzulpenaren industriak duen demarik garrantzitsuena hizkuntzalaritzaren kalitatea eta itzulpenen komunikazioa da. Nahiz eta hainbat hornitzaileek esaten duten %95ko zehaztasuna lortu dutela, teknologia ez da gai lagunarteko hizkuntza eta esapideak ulertzeko. Modu honetan, itzulpen automatikoa giza itzulpena baino kalitate gutxiagokoa da momentuz eta horregatik, itzulpen automatikoa erabiltzerakoan irizpide hau kontuan eduki behar da beti, eta batzuetan zuzenketa eskatzen dute. Beste desabantaila da datuak itzuliak izateko konexio bat egon beharra dela datuen eta erabiltzailearen gailu mugikorraren artean. SMS mezuen kostuekin konparatuz, aukera egokia da, baina ez hiri-eremuetan, non datuen estaldura txarra den eta horrek mugikorreko itzulpena egonkorra ez izatea egiten duen.\nOrdenagailuz zehaztutako itzulpena\nKaraktereen ezagutza optikoa


Publikatuta: 2021/10/29 12:25 (UTC+2) Azken eguneratzea: 2021/11/03 10:52 (UTC+1)\nPariseko Akordioa betetzeko eta klima aldaketari aurre egiteko neurriak gaurkotzeko eskatu die gobernuz kanpoko erakundeak Nazio Batuen Erakundearen klimari buruzko goi-bileran parte hartuko duten estatuei eta eragileei.\nKutsadura Moskun. Artxiboko argazkia: EFE\nAurreikusitako isuriak erdira jaistea eskatu du NBEk, orain arteko konpromisoak ez direlako nahikoak\nMunduko Medikuak gobernuz kanpoko erakundeak ohartarazi duenez, klimari lotutako krisia da giza osasunarentzat mehatxurik handiena eta datu bat eman du. Mundu osoko heriotzen % 23k inguruk ingurumenarekin lotura omen dute. Gauzak horrela, datozen egunetan Glasgow hirian egingo den goi-bileran (COP26) parte hartuko duten estatuei eta eragileei eskatu die Pariseko Akordioa betetzeko eta neurriak hartzeko Lurraren tenperatura 1,5 gradu baino gutxiago berotu dadin.\nJavier Ramirez Espainiako Munduko Medikuak erakundeko kideak azaldu duenez, elikagaien eta uraren bitartez geroz eta gaixotasun gehiago transmititzen dira, geroz eta maizago gertatzen diren hondamendi naturalek herritarren bizi kalitatea baldintzatzen dute eta airearen kutsadurak arnasari lotutako osasuna izugarri kaltetzen du.\nKrisi klimatikoa ez da modu berean eragiten ari mundu osoan eta herrialde txiroak gehiago kolpatzen ari da. Munduko Medikuak erakundearen esanetan, ingurumenaren hondamendian erantzukizun gutxien duten lurraldeak dira, hain zuzen ere, ondorioak gehien pairatzen ari direnak.\nAfrikako Hego Sudan herrialdearen adibidea jarri du. Azken uholdeek malnutrizioa eta gosetea eragin dituzte. Maiatzetik 466.000 pertsonak utzi behar izan dute beren bizilekua eta aurten bakarrik uholdeek beste 650.000 pertsona kaltetuko dituztela kalkulatzen dute.\nCOP26 klimari buruzko goi-bilera igandean hasiko da Glasgow hirian eta azaroaren 12an amaituko da. Munduko Medikuak gobernuz kanpoko erakundeak klima aldaketari eta osasunari buruzko konferentzian parte hartuko du azaroaren 8an, karbono aztarna murrizteko erakundea egiten ari den ahalegina beste eragile batzuekin partekatzeko.


Ingurumena - GOIEKI · Goierriko Garapen Agentzia ·\n"Komertzio berdeen" argazki galeria\nAzken eguneratzea: 15 Martxoa 2019\nAzken eguneratzea: 13 Martxoa 2019\nEgiaztatu ea bonu sozial elektriko berria dagokizun\nAzken eguneratzea: 07 Urtarrila 2019\nGaldera batzuk erantzuten bonu sozial elektrikoa eskatzeko eskubidea daukazun ala ez jakingo duzu.\nInformazio gehiago eskuratzeko, egin klik hemen.\nGoiekik, aurrezteko eta eraginkortasun energetikorako, Goierriko merkatariei zuzendutako gida praktikoa aurkeztu berri du\nGoiekik eskualdeko merkatari elkarte nagusiekin batera (Lazkaon, Bareak eta Ordizian) Komertzio berdeak proiektuaren baitan aurkeztu berri du “aurrezteko eta eraginkortasun energetikorako , Goierriko merkatariei zuzendutako gida praktikoa”.\nDoako energia auditoretzak Goierriko merkatariendako\nAzken eguneratzea: 12 Azaroa 2018\nGoiekik, eskualdeko garapen agentziak, Lazkaon, Ordizian eta Bareak merkatarien elkarteekin eta eskualdeko udaletxe guztiekin elkarlanean, doako energia ikuskaritzak egiteko aukera eskainiko die, kostuak aurrezte aldera, Goierriko eskualdeko merkatari guztiei. Izena emateko epea ostegunean amaituko da, hilak 15. Plazak mugatuak dira (izena emandako ordenaren arabera).\nLanean energia aurrezteko ideiak\n"Energia eta aldaketa klimatikoa" jardunaldiaren inguruko informazio guztia.\nKonbinatu eta mugi zaitez Goierritik!\nEnergia eta klima aldaketari buruzko formakuntza saioa